EH Bildu Amasa-Villabona - Iritziak\n"Katalunia, momentu historiko honetan nahiago nuke mila aldiz Lehendakaria zoriontzea"\nAzken eguneraketa: 07 Iraila 2017\nJuan Karlos Izagirre. Donostiako alkate ohia eta EH Bilduko kidea.\nInor mindu gabe nahi nuke hau esan. Betiko alderdi politikoen arteko liskarrak alde batera utzi eta barru-barrutik datorkidan sentimendua da hemen idatziko dudana.\nSinetsita nago Kataluinan gertatzen ari dena historikoa dela. Modu baketsuan herri batek planto egiten dio estatuari. Planto egiten dio (hau nire interpretazio politikoa da) frankismoak ezarritako erregimenari. Eta herriari galdetu nahi dio ea prest dagoen "España, una, grande y libre" horretatik alde egiteko.\nAukera paregabeak sortzen dira. Herriaren nahia legediaren gainetik dagoela adierazteko aukera. Estatu berri batean beste politika batzuek ezartzeko aukera (ziur nago aurrerakoiagoak eta justuagoak izango direla). Europa (Estatu Espainola barne), herri ezberdinez osatuta dagoela eta hauek bere etorkizuna lasaitasun guztiarekin, kanpoko parte-hartzerik gabe, erabaki nahi dutela adierazteko aukera.\nNire oilo-ipurdiak ez du engainatzen: hunkituta nago. Ez dakit zer egin nire elkartasuna adierazteko: Kataluinako lagunei deitzen diet, idazten diet; manifestazioetara joaten naiz; pasatzen dizkidaten elkartasun adierazpenak sinatzen ditut... Mendi puntan Biba Zuek! Visca Catalunya Lliure!! oihukatzen dut...\nNire inguruan ere ikusten dut ilusio hau. Jendeak komentatzen du, nahi du... nahi duelako hau ondo ateratzea.\nEta benetan diot PNVren aldetik beste hainbeste espero nuela. Nola ez ba? zenbatetan entzun diegu Euskal Herriaren askatasuna nahi duela? Zenbatetan Kataluina eta Euskal Herria herri anaiak direla? Zenbatetan amesten duela Euskal Herria libre bat, gu ez garelako ez espainolak ez frantsesak? Lur jota gelditu naiz hartu duen jarrerarekin.\nLur jota baino gehiago, haserre, Lehendakariak egindako adierazpenekin. Zitalak eta Kataluinarekiko traizioa erakusten dutenak. Gauza bat da zu ez ausartzea eta "bilateralidad, acuerdos, estabilidad, pasito a pasito, te saco los presupuestos y me apoyas el TAV, mientras mantenga el poder lo demás puede esperar..." motako politika egitea (konpartitzen ez dudana, noski), eta beste bat "herri anai" batek pausu bat aurrera egiten duenean, zangotraba egitea! Pasada!!!\nLehendakaria gu guztion ordezkaria da, nirea ere bai. Eta benetan zaila izaten ari zait Katalauinako lagunei Lehendakariaren adierazpenak esplikatzea. Azkenean garbi esaten diet: "nire izenean eta euskaldun askoren izenean ez da ari. Ni eta gutako asko zuekin gaude guztiz."\nEta harritu ere egin dit ezkerra espainolak (benetakoak direla esaten dutenak) beste hainbesteko jarrera erakustea. Ez al dira konturatzen beraiek ere frankismoaren "Una, Grande y Libre"ren alde egiten dutenean, erregimenaren alde egiten dutela eta eskuineko "karkeenekin" lerratzen direla? Historian oso gutxitan izaten dira horrelako aukerak, eta hau ez aprobetxatzea ez dut ulertzen!\nBenetan diot gustura txalotuko nuela Lehendakaria, gustura txalotuko nituzkeela benetako aldaketa nahi dutenak... baina desengainatuta sentitzen naiz jokatzen ari diren paperekin.\nAupa Kataluina. Urriaren 1ean askatasuna bozkatzera!\nEH Bilduren adierazpena: Matxismoak hiltzen du, aski da!\nAzken eguneraketa: 28 Abuztua 2017\nAmasa Villabonako EH Bildutik gaur goizean Caceres probintziako Arroyo de la Luz herrian izandako Sofia Tato billabonatarraren hilketa matxista tinko eta gogor salatzen dugu. Era berean, une gogor eta zail hauetan Sofia Tato herrikidearen familiari eta bere inguru hurbilari gure babesa eta elkartasuna adierazi nahi diegu.\nJendarte parekidea eraikitzeko eta emakumeen eta gizonen arteko botere-harremanak gainditzeko beharra inoiz baino ageriago uzten du gertaera latz honek. Lan horretan erakunde politikook ardura berezia dugu.\nEH Bilduk mugimendu feministak bihar 19:00etarako deitu duen gaitzespen elkarretaratzearekin bat egiten du eta herritar guztiak deitzen ditu mobilizazio horretan parte hartzera.\nIndarkeria eta eraso matxistak ezin dira gertaera isolatu edo salbuespen gisa ulertu. Indarkeria matxista sistema patriarkalaren ondoriorik larriena da. Indarkeria matxista egiturazkoa da, indarkeria mota honen oinarrian ordena soziala bera dagoelako. Horregatik ezinbestekoa da nabarmentzea, gaur inoiz baino gehiago, indarkeria matxistak gizon eta emakumeen arteko botere-harremanetan duela jatorria.\nIndarkeria matxista lehen mailako arazoa da. Emakumeen eguneroko ogia. Jendarte osoaren arazo larria. Ez da inola ere esparru pribatuari dagokion arazo bat, arazo kolektiboa da eta guztion ardura da indarkeria matxistari aurre egitea.\nIndarkeria matxista era askotara agertzen da. Emakumeak gutxiesten dituen portaera oro, mehatxuak, umiliazioa, irainak, kontrola, debekuak, jendaurreko deskalifikazioak, emakumeak objektu gisa aurkeztea, sexu-erasoak edota norberaren borondatearen kontra sexu harremanak inposatzea... indarkeria matxistaren adierazpenak dira.\nIndarkeria matxistak jatorri estrukturala duen heinean, aurre egiteko neurriek eta erantzunek ere integralak izan behar dute. Pertsonen arteko harreman-sistema berria sortzea da erronka. Horrekin batera, indarkeriaren prebentzioan ahalegin berezia egin eta pertsonak askatasunean heziko dituen hezkuntza sustatu behar da.\nEra berean, ezinbestekoa da emakumeen boteretzea eta herritarren arteko babes-sareak sustatzeko neurriak martxan jartzea, bakardade sentsazioari eta babesgabetasun egoerei aurre egiteko.\nEta hau guztia burutzeko, ezinbestekoa dugu onartua dagoen legeria bere osotasunean garatua izatea, berdintasun politikak indartzeko bitarteko tekniko zein ekonomikoak izatea eta erakunde publikoetatik mugimendu feministarekin elkarlana burutzea.\nElkarretaratzea: Ostirala 25, 19:00etan Errebote plazan\nAmasa Villabonako Euskal Herria Bildu.\nAzken eguneraketa: 21 Abuztua 2017\nRebeka Ubera eta Dabid Anaut EH Bilduko parlamentariak Gasteizen eta Iruñean\nHizkuntzen erabileraren VII. kale-neurketaren emaitza argitaratu berri du Soziolinguistika Klusterrak. Erabilera maila, oro har, %12,6koa da, orain dela hamar urte baino puntu bat gutxiago. Euskararen erabilera maila moteltzen ari da, mantso-mantso baino etengabe. Kezkagarria da, zalantzarik gabe.\nKezkatzekoa da, bereziki, ikustea eremu euskaldunetan euskararen erabilera ahultzen ari dela. Eskualde euskaldunetan galtzen eta erdaldunetan hazi ez; horrela laburbil daiteke, ñabardurak ñabardura, VII. kale-neurketaren emaitzaren irakurketa.\nKontua da Euskal Herriko egoera soziolinguistikoa modu esanguratsuan aldatzen ari dela. XX. mendean desagertu ziren euskaldun elebakarrak eta, apurka-apurka, euskararen aldeko elebidunak desagertzen ari dira. 1989. urtean adinekoen artean euskararen erabilera-tasak % 13,7 jo zuen, batez besteko mailatik (% 10,8) eta gazte nahiz helduen mailatik gora. Joan den urtean, berriz, adinekoen erabilera maila % 8raino iritsi zen ozta-ozta, adin-taldeen artean okerrena.\nEKBk (Euskararen Kultur Batzarreak), SEI Elkarteak eta Soziolinguistika Klusterrak 1989. urtez geroztik egindako kale-neurketek argi eta garbi erakusten dute hizkuntzen arteko ukipen egoeran errotiko aldaketa gertatzen ari dela. Garai batean euskara, hein handi batean, nekazari edo arrantzale giroko udalerri txikietako fenomenoa zen, euskaldun gehien-gehienak alfabetatu gabeak, adinekoak eta oinarrizko ikasketa-mailako herritarrak ziren, haien artetik askok erdaraz komunikatzeko zailtasunak zeuzkaten.\nGaur egun, ordea, kaleko euskaldunak dira nagusi, hiritarrak, udalerri handietako seme-alabak, gazteak, alfabetatuak, eskolatuak, eta haien arteko askok euskaraz jarduteko zailtasunak dauzkatela. Aldaketa esanguratsuak, bistan da.\nAzken hogeita hamar urteotan aldatu ez dena, berriz, hizkuntza politika izan da. Ez hizkuntza politika, ezta hizkuntzaren inguruko legedia ere. Hogeita hamar urte baino gehiago dauzkate Arabako, Bizkaiko eta Gipuzkoako Euskararen Erabilera Normalizaziorako Legeak eta Nafarroako Euskararen Foru Legeak. Egoera soziolinguistikoa aldatu da, inoiz baino euskaldun gehiago gara, egia da, baina euskararen presentziak eta, batez ere, erabilerak ez du beharko lukeen besteko maila lortzen.\nEH Bilduk euskararen berreskurapen prozesua biziberritzeko behar-beharrezko jotzen du euskalgintza biziberritzea, alegia, euskaldunak, euskal hiztunak, aktibatzea eta antolatzea\nBerreskurapenaren prozesua eten eta erabilera moteltzen ari da. Ez da zilegi euskaldunei, hiztunei, errua leporatzea, euskaraz ez dela egiten dakitenek erabiltzen ez dutelako esatea sinplekeria izango litzateke; horren arrazoiak bilatu behar baitira. Euskaldunok euskaraz egin behar dugu, jakina, eta horretarako espazioak, aukerak eta arrazoiak behar ditugu; baina, bestalde, eta oso nabarmen, hizkuntza politiketan eta legedietan aldaketak behar ditugu, eguneratzeko, egoera eta garai berrietara egokitzeko.\nHoriek horrela, aurrera begira:\nEH Bilduk euskararen berreskurapen prozesua biziberritzeko behar-beharrezko jotzen du euskalgintza biziberritzea, alegia, euskaldunak, euskal hiztunak, aktibatzea eta antolatzea. Eta euskarak beharrezkoa duen Hizkuntza Politika garai berrietara egokitzea, iraganeko inertzietatik etenaz. Euskal Herri Euskaldunaren alde, jakina.\nHorregatik guztiarengatik, EH Bilduk, orain arte bezala, elkarlana sustatzen jarraitu nahi du molde aktiboan, eta gure ustez lehentasunezkoak diren lan eremu batzuk jorratu nahi ditugu; betiere jarrera ireki batean eta prest, beste eremu batzuetan ere guztion artean diagnostikoak konpartitzearekin batera, garai berrietara jauzi egiteko estrategiak adostu eta partekatzeko; eremu bakoitzeko aktibazio eta biziberritzetik, batzen gaituen bizkarrezurra indartuz, hots, euskara sendotuz. Beraz, berandu baino lehen, euskararen eta herri honen biziraupen eta normalizaziorako politika eraginkorrak erdiesteko, lanean jarraitzeko eskua luzatzearekin batera, ondoko lan eremu hauen inguruan interpelatu nahi ditugu erakundeak, alderdiak eta eragile oro:\n– Lege-markoak, euskararentzat estatus juridiko egokiak (ofizialtasuna, legeak, dekretuak…)\n– Euskarazko hedabideak, bereziki publikoak: akordio markoa…\n– Administrazio publikoa.\n– Hezkuntza eta helduen irakaskuntza\n– Hiriguneetan eta eremu ez euskaldunetan, euskararen komunitatera herritarrak erakartzeko plan estrategikoak.\n– Sozio-ekonomia eta lan-mundua.\n– Korpusa eta euskara batua.\n– Kultura, kirola eta aisialdia.\n– Azpiegiturak eta baliabideak.\n– Planifikazioa eta hizkuntza politika bateratua.\nHorratx euskara biziberritzeko hizkuntza politikarako zenbait ardatz ezinbesteko. Alor eta egiteko gehiago ere izan litezke, jakina, eta, bestalde, epe ertain eta luzean izanen ditugun agertokiak eta joerak aurreikusten eta ulertzen ere jakin beharko dugu. Eta horri guztiari ekiteko, behar besteko borondate politikoa eta herritarron atxikimendua ere ezinbesteko gertatuko zaizkigu. Euskararen ibilbide luzean izan ditugu zenbait une erabakigarri, hauxe ere horrelakoa da ziur asko, ekin diezaiogun lanari, beraz eta eman dezagun euskararen biziberritzeak eskatzen digun jauzia.\nMaddalen Iriarteri elkarrizketa\nAzken eguneraketa: 16 Ekaina 2017\nAurrerantzean pisu handiagoa izango dute independenteek EH Bildun, bilkide izeneko militante figura berri modura. Horien artean kokatzen du bere burua Maddalen Iriarte (Donostia, 1963) EH Bilduren Eusko Legebiltzarreko eledunak. Bilboko Euskaldunan izango den EH Bilduren lehen kongresura harri bat eramango duela esan du, «zimendu sendo bat jarri eta etxea eraikitzeko».\nAtzera begira jarrita, zer eman du orain arte EH Bilduk?\nEzkerrekoak eta subiranistak garenontzat, EH Bilduren sorrera zirraragarria izan zen, aukera bat eman zigulako herri honi bultzada emateko. Duela sei urte ezin imajina genezakeena lortu dugu: Joseba Asiron da Iruñeko alkatea, EH Bilduk aldaketa bultzatu du Nafarroan, egon gara Donostiako Udalean, Gipuzkoako Diputazioan, gaur egun legebiltzarrean bigarren indar politikoa gara... Kanpotik begiratuta egiten dut balantzea, nik herritar gisa bizi izan nuelako prozesu hori guztia, baina une pozgarria izan zen.\nHutsegite politikoak eta barne kudeaketako oker nabarmenak egin dituzuela aitortu duzue eztabaidarako txostenean.\nEgindakoari begiratu kritiko bat eman behar zaio beti, gauzak hobetzeko besterik ez baldin bada. Egiten dugunak nolabaiteko ikuspuntu kritiko hori izan behar du, baina, era berean, jakin behar dugu ongi egiten duguna txalotzen eta aldamenekoari besotik heltzen. Hori ere falta zaigula iruditzen zait, garrantzitsua delako gure artean ongi egin ditugunak babestea eta txalotzea.\nSubjektu politiko berri bat eraiki nahi duzue. Zein garrantzi du biharko kongresuak?\nKongresu honekin etorkizuna eraikitzen hasiko gara. Eta etorkizuna eraikitzeko, ikusi behar dugu zer den ongi egin ez duguna, zer den funtzionatu ez duena eta zer den guretzat ona izanik ere herritarrek modu berean sumatu ez dutena. Guk politikagintza herritarrentzat ez ezik, herritarrekin ere egin behar dugulako, eta haiek diotenaren pultsua ez dugulako galdu behar. Emango dugun pauso honekin, etorkizuna beste era batera eraikitzeko tresnak izango ditugu. Tresna horiek gardenagoak eta demokratikoagoak izango dira, eta aukera emango dute bestelako esperientzietatik ekarpenak egin ditzaketen pertsonak biltzeko.\nLau alderdien batuketa gisa sortu zen EH Bildu. Orain, berregituratu nahi duzue, berritzeko eta irekiagoa egiteko. Nola egin nahi duzue hori?\nProiektuan parte hartu nahi duen orori irekita egon nahi du EH Bilduk. Izena eman eta bilkide izateko aukeraz gain, izena eman nahi ez baina guregana hurbildu eta auzolanean parte hartu nahi dutenei irekita egongo da. Malguak izan behar dugu etorkizuneko politika aztertzerakoan, inportantea delako beste gizarte mugimenduetatik eta esperientzia batzuetatik datozen pertsonak gurekin bat egin nahi izatea.\nAlderdiek pisua galduko dute EH Bildu berrian?\nNeurri batean, bai. Alderdiek beraiek ere argi dute hori, eta, horregatik, Baluarten, euren burujabetzaren zati bat EH Bildu izango denaren esku utzi zuten. Haiek badakite mantendu behar dutela sena eta ekarpena EH Bildun, baina, EH Bildu handituz eta gehituz joaten baldin bada, bilkideok pisu, indar eta erabakitzeko gaitasun handiagoa izango dugu. Beraz, alderdiekin batera negoziatu eta aztertu beharko ditugu esku artean dauzkagun erabaki guztiak. Gure eztabaidetara etorri den jendeak baditu bere beldurrak: batzuek uste dute alderdiek pisu gehiegi galduko dutela, beste batzuek gutxiegi, independente gehiagok egon beharko luketela... Egin behar dugun etxeak tokia izan behar du beste batzuentzat, eta guztiok gustura egon behar dugu; irekia izan behar du, leiho handiekin, herritarrek esaten digutena une oro jaso ahal izateko.\nHerritarren kezketatik urrundu da EH Bildu azken urteotan?\nGizartea urrundu egin da politikatik eta politikariengandik. Espainiako Estatuan, batez ere, alderdi batzuek oso eredu txarra eman dute, eta jendea horrekin ahituta dago. Politika egiteko modu berriak asmatu behar ditugu, herritarrak ere parte izan daitezen eta sentitu dezaten herri honen etorkizunaren eraikuntzan ere esku hartzen ari direla. Alderdi politiko bati atxiki ez zaion baina EH Bildurekin elkarlanean aritu nahi duen herritar asko dago. Gure jardunak norabide horretan joan behar du.\nHerritar independenteen rola indartuko da?\nBai. Orain arte, independenteok ez dugu toki zehatz bat izan koalizioan, inon ez dagoelako hori jasota. Hemendik aurrera, independenteok bilkide izango gara, eta gu ere EH Bildu hobetuz, gehituz eta handituz joango gara. Nik harri bat eramango dut kongresura, Euskalduna jauregira, zimendu sendo bat jarri eta etxea eraikitzen hasteko.\nEA barruan desadostasunak egon dira EH Bilduren egituraketari buruz. Kezkatzen zaitu?\nLasaitasun handiz hartu dut eztabaida hori, uste dudalako eztabaidak egon behar direla. EA ez da edozein alderdi euskal politikaren historian, eta uler ditzaket hainbat kidek izan ditzaketen bertigoak eta zalantzak. Zalantza horiek mahai gainean egoteak ez nau gehiegi aztoratzen. Iruditzen zait egon behar zutela. Kongresu bat egin dute, eta Urizarrek irabazi du, baina EA barruan batzuek eta besteek esan dute EH Bildu dutela goiburu nagusi. Hori hala bada, aurrera eztabaidarekin.\nDesadostasun horiek eraginik izango dute EH Bildu barruan?\nEzetz espero dut. Gardentasuna eta demokratizazioa aldarrikatzen duen subjektu politiko batean horrelako eztabaidek eragina baldin badute, oker goaz, eta ez dugu ulertu EH Bildu zer den. Norberaren iritziak, ekarpenak eta ikuspuntuak agertzea zoragarria iruditzen zait.\nKritikak entzun dira koalizioko kide batzuen artean zuzendaritzarako emakume gutxi proposatu direlako eta herrialdeen arteko desoreka dagoelako.\nEgitate horiek kontuan hartzen ditut, eta batzuek kezkatzen naute, baina ez prozesu honetan bakarrik, orokorrean baizik. Sortun ere gertatu zen, eta, oro har, Europako politikagintzan ere gertatzen da emakumeok zailtasunak ditugula urratsak egiteko. Zergatik ez dugu ematen pauso hori? Zergatik ez gaitu politikagintzak erakartzen? Zer aldatu behar dugu lana eta familia uztartzeko? Galdera asko sortzen zaizkit unean uneko kezka horretatik aparte. Nola egingo dugu benetan eraldatzeko eta egoerari buelta emateko eta emakumeak guregana erakartzeko? Eta lurraldetasunari begira, gauza bera: interesgarria da EH Bildun lurralde guztiek ordezkaritza egokia izatea. Horiek guztiak erronka moduan hartzen ditut. Edozein kasutan, EH Bildu eraikitzen hasi baino ez gara egin, eta hemen ez da ezer bukatzen. Bide baten hasiera da hau dena.\nAzken eguneraketa: 28 Apirila 2017\nIÑAKI PETXARROMAN Berria-ko kazetaria eta idazlea.\nEspainiako politika aztoratu du berriz PPren barruko ustelkeria kasu batek. 'Lezo operazioan' nahasi dute Urbaser, Zubietako erraustegiko adjudikazioa jaso duen enpresa nagusia. Antzeko hamaika kasutan ikertzen ari dira multinazional hori.\nUstelkeria auziek setiatu dute Urbaser azken urteotan. Enpresako arduradun bat baino gehiago atxilotu dute, eta sona handiko ustelkeria kasuetan izandako harremana ikertzen ari dira epaileak. Aurreko ostegunean, Guardia Zibila sartu zen Madrilgo haren egoitzan, eta hainbat kutxa eraman zituen agiriz beteta. Lezo auzian ikertzen ari dira ea hainbat adjudikazio modu irregularrean jaso dituen enpresa horrek. Bidegabeko diru eskaintzak, opariak, eroskeria eta bestelako delituak egotzi dizkiote han eta hemen. Besteak beste, hark jaso du Zubietako errauste planta egiteko enkargua Gipuzkoako Hondakinen Kontsortzioaren eskutik, Murias, Altuna y Uria, Moyua eta LKS enpresekin batera. Iaz erosi zion Urbaser Ying Zhan Investment Txinako multinazionalak Florentino Perez magnate espainiarrari. Honako hauek dira Espainian eta Herrialde Katalanetan azken urteotan inplikatuta ageri den auzi nagusiak.\n'3 PER CENT AUZIA'\n2015eko urrian atxilotu zuen Poliziak Jordi Duran Urbaserreko Kataluniako arduraduna, Barajasko aireportuan, Kubatik bueltan zela. Durani influentzia trafikoa egotzi diote, Convergencia Democratica de Catalunyari (CDC) erasan dion %3ko komisioen aferan. Auzi horrekin lotuta, dozenaka lagun atxilotu dituzte, enpresariak eta CDCko goi kargudunak: diruzaina, kudeatzaile ohia eta alderdiaren azpiegituretako arduraduna, besteak beste. Urbaserri egotzi diote hondakinen kudeaketarekin lotutako hainbat zerbitzu jaso izana, legez kanpoko komisioen truke. Besteak beste, Olot (Girona) hirikoa hala jaso zuela uste du Poliziak. Kasua epaiketaren zain dago.\nLanzaroten (Kanaria Uharteetan) gertatutako ustelkeria kasurik sonatuena izan da Union auzia, eta hor ere Urbaser enpresako hainbat arduradun nahasita ageri dira ikerketan. Haietako lau atxilotu zituen Guardia Zibilak, ustelkeria sarearekin nahasita zeudelakoan. Besteak beste, ikerketa egin dutenek uste dute Arrecife hiriko hondakinen bilketa eman ziola Isabel Deniz alkate ohiak —hura ere auzi horretan inputatua— Urbaserri, eta trukean dirua eta opariak jaso zituela; besteak beste, 42.000 euro, erlojuak, milaka euroko bidaiak eta luxuzko hoteletako egonaldiak... Kasu horrek hainbat atal ditu, baina Urbaser nahasita ageri dena oraindik epaiketaren zain dago.\nMadrilgo erkidegoko PPko hainbat goi arduradun nahastu dituen ustelkeria kasu ezaguna da Punica auzia. Besteak beste, hainbat enpresabururi egotzi diete ezkutuko diruak eman izana —hauteskunde inkesten bidez, adibidez— udal eta erakunde ezberdinei, zerbitzu publikoen eskaintzak jasotzearen truke. Auzi horretan ere nahastu dute Urbaser. Poliziak uste du multinazional horrek 40.000 euro eman zituela 2008an, Mostolesko PPren aldeko inkestak egiteko. Diru horren truke hiriko garbiketa zerbitzua jaso zuela uste dute ikerketa egin dutenek. Auzi horretan nahasia dago Francisco Granados Madrilgo PPko idazkari nagusi ohia —gaur egun, espetxean—, eta ikerketapean daude PPk agintzen zuen hainbat hiritako arduradun: Valdemoro, Alcala de Henares, Mostoles, Pozuelo de Alarcon, Alcobendas, Brunete, Torrejon de Velasco...\nUrbaserren eta beste hainbat enpresaren (FCC, Sacyr, Ferrovial) jarduteko modu irregularra agerian utzi zuen Merkatuen eta Lehiaren Espainiako Batzordeak (CNMC) 2015ean. Enpresa handi horiei hondakinen kudeaketaren merkatua kontrolatzeko kartel bat osatzea egotzi zien CNMCk, eta 98,2 milioi isuna jarri zien. Hain zuzen ere, batzordeak deliberatu zuen enpresa handi horiek itun bat zutela merkatua banatzeko eta lehiakideak uxatzeko. Itun horrek Espainiarako ez ezik, Euskal Herrirako ere balio zuela idatzi zuen CNMCk bere txostenean. Enpresen itun hori indarrean egon zen gutxienez 2000tik 2013ra, eta, besteak beste, Euskal Herrian, Andaluzian eta Ceuta eta Melillan aplikatu zuten. Iruzur orokor horrengatiko isun handiena Urbaserri jarri zion CNMCk: 23,2 milioi eurorena.\nBartzelonako Mutua Universalen egoitzara sartu zen Polizia 2007an, eta hamar arduradun atxilotu zituen. Besteak beste, Gizarte Segurantzako 200 milioi euro desbideratzea egotzi zien Poliziak mutualitateko arduradun horiei, tartean Juan Aicart zuzendari nagusi ohia. Agiriak eta kontuak faltsutzea, dirua bidegabe erabiltzea eta beste hainbat delitu leporatu diete. Hain zuzen ere, euren jokabide horrekin hainbat enpresari onura egin zietela uste du Poliziak, besteak beste, Urbaserri. Ikerketaren arabera, auzi horrekin lotuta onurarik handiena jaso zuen bigarren enpresa da Urbaser, Peugeoten atzetik. Epaileak eskatu dio Urbaserri bidegabe jasotako 10,7 milioi itzultzeko.


Txitxirioak - Gastronomía Vasca: Escuela de Hostelería Leioa\nTxitxirioa, izen bereko landarearen (Cicer arietinum) hazia da; belarkien familiakoa da landare hori. Bere fruitua aurrautza-itxurako leka bat da, barruan hazi bat edo bi (txitxirioak) dituena.\nBeren kokapen geografikoaren arabera, hiru txitxirio-barietate nagusi daude. Mediterraneo aldean edo Eurasian txikiagoak dira, eta hainbat koloretakoak. Horien artean gehien lantzen direnak "deshi" motakoak dira, tamaina txiki eta kolore hori edo beltzekoak; "kabul" edo "kabuli" motakoak, tamaina ertainetik handirakoak eta kolore argikoak, eta "gubali" motakoak, tamaina txikikoak, lisoak eta kolore argikoak hauek ere. Gaur egun, munduko produkzio guztiaren % 90 Indian eta Pakistanen egiten da, baina nahiko garrantzitsuak dira Ekialdeko beste hainbat herrialdetan ere, adibidez, Libanon, Turkian, Sirian, Iranen, Bangladeshen eta Nepalen; eta gero baita Kolonbian, Argentinan eta Txilen ere.\nEspainian bost barietate handi daude. Gaztelako garbantzua, tamaina ertain-handikoa, biribila eta kolore horixka berezia duena. Bera da Estatuan gehien kontsumitzen dena. Beste barietate bat, txitxirio zuri esnekara da; itxura lodi eta luzanga du, oso ildo markatuekin, eta kolore zuri-horixka. Batez ere Andaluzian eta Extremaduran lantzen da. Duen kalitate bikainarengatik, bera da kontsumitzaileek gehien estimatzen dutena. Andaluziako txitxirio zaintsua ere oso lodia eta luzanga da. Besteak baino zapore handi eta sendoagoa du, eta Granadan lantzen da funtsean. Probintzia horretan lantzen duten "chamad" txitxirioa ere, Gaztelakoa bertakoarekin gurutzatzetik lortutako hibridoa alegia. Eta azkenik, Pedrosilla-ko txitxirioa daukagu, txikia eta ia biribila. Andaluzian, Gaztela eta Leonen eta Gaztela-Mantxan lantzen da.\nTxitxirioaren osagai nagusia karbono-hidratoak dira, eta horietan ugariena, almidoia. Proteina-ekarpen handikoa da, baina mantenugai honetan ez da nabarmentzen gainerako lekale lehorretatik. Gainera, proteina osatugabeak dira, metionina nahitaezko aminoazidoaren eskasiagatik. Lipidoetatik, berriz, beste lekaleek baino gehiago du, eta batez ere azido oleikoarengatik eta linoleikoarengatik gailentzen da, insaturatuak biak ere. Eta beste aldetik, berriz, zuntz-kopuru handia ekartzen du. Horregatik guztiagatik, txitxirioaren balio kalorikoa gainerako lekale lehorren batezbestekoa baino handiagoa da. Bitamina eta mineralei dagokienez, folato, tiamina edo B1 bitamina, kaltzio, fosforo, burdina, potasio eta magnesio eduki handiarengatik nabarmentzen da.\nZuntza 15.0 g\nGantz azido monoasegabeak 2.08 g\nGantz azido poliasegabeak 2.08 g\nKaltzioa 145.0 mg\nBurdina 6.7 mg\nA bitamina 32.0 ug\nC bitamina 4.0 g\nAzido folikoa 180.0 ug\nAzukreak 2.8 g\nBijili lapikokoa bakailaoarekin\nPlater mota: Arraina, Plater bakarra, Berdurak eta barazkiak, Lekaleak\nBildots errea kuskusarekin eta barazki\nPlater mota: Plater bakarra, Berdurak eta barazkiak, Okelak\nEltzeko zopa menurako\nFalafel albondigak ,entsalada eta yogurt saltsarekin\nPlater mota: Berdurak eta barazkiak, Lekaleak\nGarbantzu-azak, patatekin, azenariorekin eta frijitukiarekin\nPlater mota: Aperitiboak eta kanapeak, Pintxoak, Zopak eta Kremak\nOdoloste eta patata escalibada tinbala eta txitxirioak\nPlater mota: Pintxoak, Lekaleak, Okelak\nPlater mota: Entsaladak, Lekaleak\nPlater mota: Itsaskiena, Zopak eta Kremak, Lekaleak, Okelak\nTxitxirioak arroz eta baratxuri olio errearekin.\nPlater mota: Arrozak, Lekaleak


Gaixo hau hilzorian dago – Taxoareko Hitza\nGaixo hau hilzorian dago\n2 martxoa, 2017 Taxoareko Hitza\nOsasuna-Vila-real (1-4)| Maldan behera eta balaztarik gabe doa Osasuna. Atzokoan astindu latza jaso zuen bere zaleen aurrean, eta, hala, desagertu egin zaio salbazioa lortzeko ia aukera oro. Gorritxoak ziztu bizian doaz Bigarren Mailarantz.\nSergio Leon, lur jota, partida bukatu ostean. (Arg: LFP)\nDenbora asko darama gaixo Osasunak. Hirugarren jardunaldiaz geroztik dago jaitsiera postuetan, eta egoera hori taldea pixkanaka higatuz joan da. Vasiljevicen lehen partidetan itxaropena eta, horrekin batera, irabazteko grina berreskuratu zituzten gorritxoek, baina azken hiru jardunaldietan zeharo lausotu da hobekuntza. Atzo Vila-realen aurka jokatu zuten, Sadarren, eta ez zuten berpizteko imintziorik egin. Burumakur, etsiak jota aritu ziren hasi eta buka, eta azkenean astindua eman zien Fran Escribaren taldeak. Hala, gaixo egotetik hilzorian izatera pasa da Nafarroako taldea. Hamahiru lehia besterik ez zaizkio gelditzen sasoia amaitzeko, eta ezusteko mirari bat jazo ezean, esan beharrekoak jada esan ditu.\nGorritxoak hasiera-hasieratik aritu ziren ezinean, bigarren minutura iristerako jada aurretik baitzen Vila-real. Atzelarien bizkarrera pase luze bat egitearekin aski izan zuen kanpoko taldeak nafarren defentsako amarauna birrintzeko. Oier lozorroan harrapatu zuen Bakambuk, ondoren Sirigu oso bigun aritu zen atepean, eta akatsez beteriko jokaldia biribiltzeko, aldaratzean bakarrik utzi zuten Roberto Soriano. Osasuna Lehen Mailak eskatzen duen zorroztasun eta sendotasunetik urrun ibili da sasoi osoan zehar, eta horren adibide da itsaspeko horiaren lehen golean egindako huts egite sorta. Horrela ezinezkoa da elitean lehiatzea.\nGolaren ostean suspertu egin ziren nafarrak, eta berdinketa lortzen ahalegindu ziren. Hori lortzear izan ziren Sergio Leon eta Vujadinovic, baina ez zuten asmatu Andres Fernandez atezain gorritxo ohiaren aurrean. Eta betiko legez, barkatzeak ordaina ekarri zion Osasunari: 28. minutuan kanpokoen bigarrena egin zuen gorritxoen aspaldiko beste ezagun batek, Roberto Soldadok, penaltiz. Hasiera batean jaurtiketa gelditu egin zion Siriguk, baina epaileak errepikatu beharra zegoela adierazi zuen, eta bigarrenean baloia sareetara bidali zuen Soldadok. Epaileen jarduna ezin dezake aitzakia gisa erabili Osasunak, meritu propioengatik baitago dagoen tokian, baina ezin uka erabakiak gehienetan bere kontrakoak direnik.\nBigarren golak neurketa ia erabakita utzi zuen. Gorritxoek besoak jaitsi zituzten, errealitatearen aurrean amore emanda. Vila-real, aitzitik, gozatzen ari zen, gehiegi egin gabe 0-2 ari baitzen irabazten. Bigarren zatiari odol gosez ekin zion, eta makina bat aukera izan zituen lehia behin betiko ixteko. Alabaina, ez zen fin ibili azken errematea egiterakoan. Gauzak hala, 63. minutuan nafarrek murriztu egin zuten markagailuko tartea, Roberto Torresek 1-2koa egin baitzuen penalti puntutik. Ondorengo minutuetan hobe aritu ziren nafarrak, eta 70. minutuan binakoa egitear egon ziren: Oriol Rierak buruz errematatu zuen area txikian, baina baloia gehiegi gurutzatu, eta kanpora joan zitzaion.\nOsasunak itsu-itsuan jo zuen berdinketaren bila, eta atzean hutsune handiak utzi zituen. Hala, Escribarenek kontraerasoak erabili zituzten nafarrei min egiteko; baita ongi erabili ere, modu horretara beste bi gol egin baitzituzten, Santos Borreren eskutik. 1-4koarekin, jota bukatu zuten neurketa gorritxoek. Ez da gutxiagorako, atzokoa izan baitzitekeen salbazioaren lehian sartzeko azken aukera. Menturaz, iritsi da datorren sasoiari begira jartzeko tenorea.\nLaburpen hitzak 1-4,Bakambu,Bigarren Maila,Futbola,Liga,Oier,Osasuna,Roberto Soriano,Roberto Torres,Sadar,Santos Borre,Sirigu,Taxoareko Hitza,Vila-real\nPrevious postItxura hobetu nahi dute\nNext postAnalisia| Osasuna-Vilareal


Donostiako Berritzegunea: Pertsonak eta gatazkak kudeatzen ikastetxeetan\n2016(e)ko urtarrilakren 29(a)\nPertsonak eta gatazkak kudeatzen ikastetxeetan\nUrtarrilak 14an gure artean Donostiako Berritzegunean Joan Vaello Orts izan genuen. Zuzendarien Mintegia eta Orientazio mintegia bat eginik, lehen hezkuntzako eta bigarren hezkuntzako zuzendaritza taldeak eta orientatzaileak bildu genituen Berritzeguneko aholkulariekin batera. Zuzendaritzatik pertsonak eta gatazkak nola kudeatu izenburupean antolatu genuen saioan.\nAurkezpena hiru zutabetan oinarritu zuen:\nIkastetxeko planen garapena\nAldaketak bermatu behar ditu\n(SD) Dikeen sistema\nPertsonekin lan egin\nDikeen sistema eta funtzioak.\nHemen eskuratu dezakezue hizlariak erabili zuen power pointa:\nGaiak: Elkarbizitza, Gela kudeaketa, Harremanak, Prestakuntza, Zuzendaritza


Lantzeko zortzikoaren lehen ikastaroa — dantzan.eus\nHemen zaude: Hasiera › Komunitatea › Bizkai Euskal Folklor Elkartea › Lantzeko zortzikoaren lehen ikastaroa\nInauteriak, Lantz, 1970-1971. Argazkia: Armando Busto.\nDantza-irakaslea: Sabin Egiguren Apraiz\nKlase egunak: 2018ko abenduaren 11, 13, 14, 18, 19, 20 eta 21ean\nOrduak: 20:00etatik 21:30era\nTokia: Autonomia, 44an. 48010 Bilbo\nInformazio gehiagorako BIZKAI euskal folklor elkartera dei dezakezu, Tel. 944 210 161\nLantzeko Ijotiek jada 1920tik 1930era nahikoa ospe zuten mendialdean. Baina Miss VIOLET ALFORD idazle ingelesak Zuberoako Maskaraden jatorriari buruzko Entsegua (Pedro Garmendiak gaztelaniara itzulitakoa) izenburupean argitaratutako lanaren ondotik, non besteak beste Lantzeko Inauteriei buruz ari den, haren goraldia handitzen joan zen, batez ere Folklore gaietan adituak zirenen artean.\n1936-39ko gerrarekin, Francoren erregimenak inauteri-jai guztiak deuseztatu zituen Espainiako Estatuan. Hori dela-eta Lantzeko inauteriekin lotutako ezer ere ezin zen ospatu. Julio Caro Barojak honako hau diosku egoera horri buruz: «... mucho después dos navarros promotores de muchas tareas culturales, José Esteban Uranga y José María Iribarren, tuvieron la idea excelente de pedir que se levantara la prohibición, siquiera fuese por una vez. El Carnaval volvió a celebrarse con exactitud en sus detalles y ello dio ocasión a que Uranga hiciera unas fotos impresionantes y que Iribarren publicara un magnífico estudio, que apareció primero en la revista «Príncipe de Viana» y luego en libro aparte, recogido con otros de carácter folklórico. Cuando a fines de 1963 mi hermano y yo nos decidimos a llevar a cabo una serie de documentales folklórico-etnográficos uno de los que pensamos realizar fue el de este Carnaval».\nLantzeko inauterietan Miel Otxin-en erretzea prestatzen, 1944. Argazkia: Uranga Fondoa / Mikel Ozkoidi eta Karlos Irujoren Carnavales de Lantz-Ituren-Zubietako inauteriak (Panorama, 2009) liburutik jasoa.\nHorrekin lotuta, Caro Barojak Lantzeko Udalari idatzi zion hango inauteriak filmatzeko aukerarik ba ote zegoen jakiteko eta idazkariak, adeitasunez, hori egiteko zeuden zailtasunen berri eman zion. Era berean, zailtasun horiek konpondu edo gainditzea erabaki eta nola egin zuen esaten digu, hau da, bere lagun JOSE ESTEBAN URANGAri laguntza eskatu zion eta behin lortuta gobernuaren baimena lortu zuen.\nBaina hurrengo arazoa sortu zen, musika-arazoa hain zuzen ere. Lantzeko doinuak zuzen jotzen zekien pertsona bakarra FERMIN MARTIKORENA zen, Maesternia etxekoa, eta bere arrebaren heriotzagatik dolualdian zegoen. Azkenean FRANCISCO ZILBETI BAKEDANO jaunarekin hitz eginak ziren. Zilbeti jauna Iruñeko Udalaren txistulari bikaina zen eta harekin batera JOSE SUMALDE atabalaria joan zen, hura ere Iruñekoa. Lantzera igande horretako iluntzean heldu ziren.\nOstatuaren sukaldean, sutondoan, eta bi pertsona nagusik astelehen eta asteartean jo behar zituzten doinuak ahapetik kantatzen zizkioten bitartean, Zilbeti jaunak pentagramara pasatu zituen eta pixka bat landu ondoren musikaren arazoa konponduta geratu zen. Horrela bada, 1964ko otsailaren 10 eta 11n, astelehen eta asteartea, Lantzeko mutilek beren arbasoek egin bezala ospatuko zuten, Baroja anaiek Lantzeko Ijotiak filmatu ahal izan zitzaten. Aurrekari horiekin hirurogeiko hamarkadaren erditik aurrera Lantzera bisitak egiten hasi ginen.\nHango ospakizuna ikusi eta gozatzeko joan ohi nintzen. Gogoan daukat Lantzen egon nintzen lehenengo aldia. Inauterietako astelehena zen eta elurra mara-mara ari zuen. Astelehen horretako goizean zehar oso jende gutxi zegoen Lantzen. Bilboko lagun bat eta biok geunden, biak ala biak Gorantza dantza-taldeko kideak. Jaia nola garatzen ari zen ikusi bitartean, burura etorri zitzaidan nik ere Ijotia hori Bilbon munta nezakeela. Eta, horrela, 1968 edo 1969an berriz ere Lantzera joan nintzen Bilboko Gorantza taldeak aipatutako inauteri-segizio hori bere programan izateko zein aukera zegoen aztertzera.\nSasoi hartan Lantzera berriki joandakoak Arizkungo Maurixio Elizalde txistularia eta Felix Iriarte atabalaria izan ziren. Hala ere, nire lehenengo lana izan zen Maurixio Elizalde baino lehen Lantzen jo zuen txistulariarekin harremanetan jartzea.\nGuretzat garrantzitsua zen txistulariak inolako musika-formaziorik ez izatea. Gure ustez musikari hauek, beren folkloreetan erabiltzen zituzten doinuei buruz eman ziezazkiguketen erantzunak askoz ere fidagarriagoak edo benetakoagoak ziren musika-formazioa zuen txistulari batek eman zitzakeenak baino. Esaten dugun hori, JUAN IGNACIO IZTUETAk ere adierazten du Gipuzkoako dantzak bere lanean, Gipuzkoako txistulari musikari edo musika-formaziodunei buruz ari denean, eta gu horrekin erabat ados gaude.\nOso arin aurkitu genuen. Gure aldean, orduan, gizon zaharra zen, eta esan dugun bezala dolualdian zegoen, horrek Lantzen txistua jotzeari utzi izana ekarri zuelarik. Haren izena FERMIN MARTIKORENA zen. Gizon horrek asko zekien Lantzeko eta inguruko herri txikietako folkloreari buruz. Haren lagunak egin ginen eta asko irakatsi zigula esan dezakegu.\nHerrian txistulari jardundakoa zen inolako musika-formaziorik gabe eta, horrez gain, ezin bestela izan, Zortzikoa dantzatzen dantzari izugarri ona zen. Haren semeek ere zoragarri dantzatzen zuten. Harengandik bere Zortzikoaren urratsen lehen aldakia lortu genuen. Haren semeetako bat Zortzikoa dantzatzen grabatu ahal izan genuen.\nInauterietako konpartsa, Lantz, 1944. Argazkia: Uranga Fondoa / Mikel Ozkoidi eta Karlos Irujoren Carnavales de Lantz-Ituren-Zubietako inauteriak (Panorama, 2009) liburutik jasoa.\nHortik aurrera bidaia ugari egin genuen Lantzera eta lagun asko egin genituen. Horietako batzuk nire Dantza-irakasleak izan ziren Zortzikoarekin eta beren Ijotiekin lotutako xehetasunetan. Hainbatetan hango Ijotiek grabatzeko aukera izan genuen.\nAzkenean gure lana amaitu zen eta, horrela, Lantzeko Ijotiak lehen aldiz jendaurrean aurkeztu ahal izan zen Basaurin, 1973-X-21ean, Euskal Herriko II. Dantza Agerketa Nagusian. Arrakasta handia izan zuen eta TVEk grabatu zuen.\nLantzeko Ijotiak, Atharratze-Zuberoan, Donibane Lohizune-Lapurdin edo Bilbo (Areatza) Bizkaian ere aurkeztu zen, Euskal Herriko beste leku batzuen artean. Herrikoi taldeak Lantzeko Ijotiak aurkezten zuen lekua zena zela, arrakasta segurua zen ikuskizunak berez zuen ikusgarritasunagatik. Ikuskizuna Lantzen Ijoietako Asteartean aurkezten dutena zen eta horri, antzina egiten zen bezala, Miel-Otxini egiten zaion judizioa eransten zitzaion.\n1971ko neguan eta Begiraleak taldeko BETTI BETELUren eta Baionako Lauburu elkarteko HIERRY TRUFFAUT etnologoaren eskariz, Lantzeko Zortzikoa irakasteko ikastaroa eman nuen Lapurdiko euskal dantza taldeei zuzenduta. Ikastaroa Maison des Jeunes et de la Culture. Maison pourtous de Balichon delakoan burutu zen. Horrela Iparraldean, gure lanari esker, Lantzeko Zortzikoari dagozkion urrats tradizionalak lehen aldiz sartu ziren, gerora baita Euskal Herriko mugetatik at ere hain ezaguna egingo zena, alegia.\nIrudia: Dantzariak Aldizkaria, 8. alea.\nGerora Begiraleak taldeko gure adiskideek, BETTI BETELU ren zuzendaritzapean, Lantzeko Ijotiak Donibane Lohizunen eszenaratu zuten. Partitura ere Dantzariak aldizkarian argitaratu genuen 8. zk.an, 1978an, «Euskal Dantza Herrikoiaren Soinua» atalean. Partiturari erantsi nion, zegokionean, FERMIN MARTIKORENAk ahapetik kantatuta jaso genuen doinua. Hark esan zigun, antzina, ahapetik kantatu zidan doinu hori Lantzen eta Almandotzen jotzen zela Zortzikoa dantzatzeko.\nUrteak igarota, Euskal Herriko edozein tokitan (Lantzen izan ezik) Zortziko hori kalean dantzatzen ikustean, buruko min handiak izan ditut eta nire baitan nolabaiteko egonezina sentitu dut, agian nik ez nuelako Lantzetik bere inauteria atera behar izan.\nLantzeko Zortzikoa %98an beti gaizki dantzatu izan da eta dantzatzen da Lantzetik kanpo. Eta egoera hori jada duela denbora asko pairatzen ari gara. Duela urte batzuetatik hona Iparraldeko eta Hegoaldeko dantza-taldeetako txistulariek Lantzeko doinuari Baztango Zortzikoaren doinua eransten diote. Eta gure Dantza Tradizionalak dantzatzen ari direla diote. Eta lasai-lasai botatzen dute hori.\nDenbora pasa ahala Lantzeko Zortzikoarekin lotuta sortu den egoerak horri buruz hausnartzera bultzatu ninduen. Partitura Dantzariak aldizkarian argitaratu zenetik doinu hori hedatzen hasi zen, baita nazioartean ere. Frantziako musikariei entzuten hasi nintzen, baina ondoren, munduko beste toki batzuetako musikariei ere jotzen entzun diet (internetetik) eta, jakina, baita Euskal Herriko askori ere. Bakoitzak bere modura jotzen du, bere erritmo edo moldaketak eginda, baina inoiz ere ez da entzuten Lantzen jotzen dena. Gaur egun egoerak nabarmen egin du txarrera.\nGure hurrengo ikastaroan saiatuko gara gure ikasleei Lantzeko Zortzikoari buruzko beste errealitate bat ezagut dezaten. Gure aldetik ziur gaude horrela izango dela.\nSabin Egiguren Apraiz / Bizkai Euskal Folklor Elkartea


Unai Pascual Archives - Page 2 of 3 - BC3 Basque Centre for Climate Change - Klima Aldaketa Ikergai\nEbidentzia zientifikoak eta aurreikuspenak kudeatzeko tresnak izatea funtsezko faktorea da planetako naturaren egoera hobetzeko, eta ekosistemak –egungo eta etorkizuneko gizarteentzat ezinbestekoak– babesteko eta modu jasangarrian erabiltzeko. Denbora luzez, komunitate zientifikoak tokiko informazioa bildu du naturak populazioentzat dituen onurei buruz, eta, lehen aldiz, nazioarteko ikertzaile-talde batek munduko mapa interaktibo bat sortu du, naturak mundu osoan egiten dituen ekarpenei buruzkoa.\nUnai Pascual, Ikerbasque ikertzailea Basque Centre for Climate Change-n eta IPBESen azken txostenaren egileetako bat, Bartzelonako "Prosperidad sin Naturaleza" jardunaldian parte hartu du. Jardunaldi hori Kataluniako Ekonomialarien Elkargoko Ekonomia eta Iraunkortasun Batzordeak, Lurralde eta Iraunkortasun Sailak, Garapen Iraunkorrerako Aholku Kontseiluak, Ikerketa Ekologikorako eta Baso Aplikazioetarako Zentroak (af) antolatu dute. Ikerlariak ekonomia berde baterantz joateko eta eredu ekonomiko berri baterantz bideratzeko beharra nabarmendu zuen. "Ekonomian balio berriak sustatu behar dira, produktibitatetik harago doazenak", ziurtatu zuen, eta biodibertsitatean enfasia jartzeko beharra nabarmendu zuen, esan zuen bezala, "Izan beharko lukeen garrantzia izatetik oso urrun dagoelako".


Sukalde kontuak • ZUZEU\nSukalde kontuak, afixetik\nEta produkzio amerikar potente horietako bat ez garenez, ez pentsa denbora gehiago egongo garenik, beraz, joango naiz pentsatzea baino, hobe duzu arin ibiltzea, ez dezatela zu joaterako kendu.\nJendearen erantzuna eta harrera mundiala izan da. Oso pozik gaude. Hau esanda, ez pentsa zinea asmatzea gure asmoa denik, baina zure lagunekin, edo seme-alabekin, edo guraso edo bikote edo lankide edo bakarrik joanda ere, tarte majo bat pasako duzu, seguru!\nEndreduzko komeria xelebrea, aktore lan bikain batekin.\nA, eta euskaraz bada ere, azpitituluak gaztelaniaz ditu.\nInformazio gehiago gure weborrian.\nFilma ikusitakoan, zeure iritziak ere eskertuko ditugu. Hementxe bertan, nahi baduzu, iruzkinetan.\n2 pentsamendu “Sukalde kontuak”-ri buruz\nVerräter 2009-06-16 18:35\nNi larunbatian jun nintzan ikustea ta kriston ondo pasa nun. Hasieratik bukaerara disfrutatu nun ta ez nintzan bate aspertu. Irrifarre zabal batekin atea nintzan zinematik. Ta filmeko osagairik gozoena dudik gabe euskera izan zen. Iaz Bilboko udako ikastaruan hitzaldi bat eman zenun ta militantzia aipatu zenun. Eskerrik asko euskerai aukera emateagatik! Hegoamerikako bi andre horien hitzeiteko era benetan zoragarria zen, ezin nun sinestu ere egin.\nOain ikusi in beharko da ikusle kopuru minimuan maila gainditzen dun ta merezitako dirulaguntza eskuratzen dezuen. Zorionak eta segi hola!!!\nVerräter 2009-06-21 12:11\nOaintxe bertan ikusi det kultura ministerioko webgunian Sukalde kontuak filma ikustea zenbat pertsona jun dian: 2.507. Hausnarketa beharrezkoa degu momentu honetan. Aupa Etxebeste estrenatu zanian 70.000 inguru pertsona jun zian zinea, baña urtian euskerazko pelikula bat gehitxo dala ematen du. Jada ez da berritasuna, ta jendiak interesa galdu dula dirudi. Euskalduna nor dan ekintzakin demostratzen da ta oso gutxi azaldu dia Sukalde kontuak komedia zoragarria ikustea.\nMila oztopo gainditu behar izaten dia pelikula bat gurian egiteko (gañea, euskeraz) ta hola erantzuten du euskal gizartiak. Publikorik gabe ez dao zinemarik, hori begi bistakoa da. Dirudienez, ez zaigu interesatzen euskarazko zinema eta nahiago deu globalizaziyuak eskaintzen dizkigun produktu anitz eta hobeak kontsumitu. Euskera merkatuaren legearen menpe al dago? Zenbat balio du? Imajinario kolektibo euskalduna galtzen ari gara zoritxarrez eta español eta estatubatuarrak bihurtu gara kontsumoari eta bizimoduari dagokionez. Militantziarik gabe ez goaz inora. Zorionak Aizpea!! Zuk ahal dezun guztia egin dezu. Ez amore eman eta segi filmak zuzentzen. Eskerrik asko.


otsaila 2014 – Tropela.eus bloga\nDuela ia 9 urte sortu zen Tropela.net proiektua eta baita berau elikatzen duen Tropela Elkartea ere. Euskal Herrian txirrindularitza proben inguruan dagoen afizioa probestuz, sarean euskarari txoko berri bat sortzeko asmoz ekin genion lanari. Hiru ardatz biltzen zituen proiektuak: EUSKARA, TXIRRINDULARITZA eta TEKNOLOGIA. Eta horrela, lagun askoren borondatezko lanari esker, kalitatezko zerbitzu bat eskainiz, milaka […]\nPosted byTropela Elkartea 2014/02/26 2014/02/26 Posted inTropela Elkartea,tropela.netEtiketak: 2014,egutegia,eleanitza,euskara,Luxuzko Gregarioak,Tropela ElkarteaUtzi iruzkina Tropela 2014: aldaketa esanguratsuak datoz bidalketan\nAteak itxi zitzaizkien, eta oin hutsik gelditu ziren. Haiek, ordea, ez zuten atzera begiratu: beti aurrera. Atzerriko herrialde batera joan ziren lana egitera –bai, lana egitera-. Ez da erraza guztia sorterrian utzi eta munduaren beste aldera joatea. Baina ilusioa zuten gidari hiru euskaldunek; horregatik ez zuten atzera begiratu, beraien lana txukun egiteko gogoa eta gaitasuna […]\nPosted byEneritz Albizu 2014/02/21 2014/02/22 Posted inEuskaldunak,Iritzia,TxirrindularitzaEtiketak: Abraham Olano,Armstrong,Burgoseko Itzulia,Euskadi Fundazioa,Orbea,PinoRoad,Quintana\nOstiralean jarri genuen martxan Euskal Herriko Itzuliaren webgune berria: itzulia.net. Webgune berri hau Euskadi Txirrindularitza Antolakuntzak-en eta Tropela Elkartearen arteko elkarlanaren fruitua izan da. Gure ustez, Euskal Herriko Itzuliak Interneteko egungo beharretara egokitu beharra zuen. Hori dela eta, gure ekimenez, antolakuntzarekin harremanetan jarri ginen moldaketa horiei aurre egiteko eta, nola ez, euskarari falta zitzaion presentzia […]\nPosted byTropela Elkartea 2014/02/17 2014/02/17 Posted inEuskal Herriko Itzulia,Euskara,Tropela ElkarteaEtiketak: Euskadi Txirrindularitza Antolakuntza,Euskal Herriko Itzulia,euskara,Tropela Elkartea,webguneaUtzi iruzkina itzulia.net: Tropela Euskal Herriko Itzuliarekin elkarlanean bidalketan\nAstelehenean, ehun urte beteko dira Rene Vietto jaio zenetik. Viettok ez zuen Frantziako Tourra behin ere irabazi, baina ziklismoak emandako lehen idoloetako bat izan zela esan daiteke.Viettok hainbat lasterketa irabazi zituen, tartean Tourreko zortzi etapa, baina jendeak maite zuen bere taldekideen mesedetan egindako lan handiagatik. Horren adibide, 1934ko Tourrean gertatutakoa: Perpignan eta Aix Les Thermesen […]\nPosted byRaul Perez 2014/02/15 2014/02/16 Posted inAtzera begira,TxirrindularitzaEtiketak: Maes,Magne,Vietto\n1995ean deskubritu nuen ilerik gabeko tipo bat, txikia. Bi sailkapen egin baziren: Indurain-Olano lehia eta besteak, Italiar bandera defendatzen zuen txirrindulari hark beste lasterketa hartan lehena gelditu zen. Bikote euskaldunari aurre egin zion duintasun handiz Atacamako Munduko Txapelketako Txirrindularitza Txapelketan. Hirugarren gelditu zen lasterketa hartan. Podiumean euskaldunekin batera Marco Pantani italiar txikia. Hortik 3 urtera […]\nPosted byPiban 2014/02/14 2014/02/15 Posted inGizonezkoakEtiketak: Abraham Olano,frantziako tourra,Indurain,Italiako Giroa,jan ullrich,pantaiUtzi iruzkina Hamar urte Pantani gabe bidalketan\nMunduko txirrindularirik onenak gero eta gertuago dituzte urteko zitarik garrantzitsuenak, baina lehenago azken urteetan ohitura izaten ari den bezala Europan sartu baino lehenago zenbait bidaia gauzatu behar dituzte lehen pedalkadak emateko lehiaketetan. Aste honetan ospatu dira emakumezkoetan Qatar-ko Ladies itzulia eta gizonezkoetan Dubai-koa. Txirrindularitza gosea txikitu egin zaigu 2014ko denboraldi interesgarri honen aurrean.\nPosted byPiban 2014/02/10 2014/02/10 Posted inBeste lasterketak,Emakumezkoak,Errepasoa,Gizonezkoak,TxirrindularitzaEtiketak: Amy Peeters,BMC,Cavendish,dubai,Giant Shimano,Kirsten Wild,Kittel,Omega,Phinney,qatarUtzi iruzkina Europara hurbiltzen ari dira bidalketan\nPosted byTropela Elkartea 2014/02/07 2014/02/07 Posted inEmakumezkoak,LehiaketakEtiketak: ASO,Brian Cookson,Chrissie Ann Wellington,Emma Pooley,Kathryn Bertine,La Course,Marianne VosUtzi iruzkina La Course. Emakumezkoak ere Eliseo Zelaietan eta Tropelan bidalketan\nAtzo jakin genuen Samuel Sanchezek – azkenean – aurtengo denboraldirako taldea aurkitu duela. Aurreko astean, berriz, Horner izan zen etorkizun hurbilari bide orria egin ziona. #postEuskaltel garai honetan Samuk berak ere ez zuen usteko horrenbeste lan izango zuenik talde bat aurkitzeko. Pekinen urrea lortu izanak, Tourreko podiumean sartu izanak – Contadorren garaipena baliogabetu ondoren -, […]\nPosted byEgoitz 2014/02/05 2014/02/05 Posted inGizonezkoak,Iritzia,TxirrindulariakEtiketak: BMC,Cobo,Evans,Gilbert,Haimar Zubeldia,Horner,Hushovd,Igor Anton,Lampre,Matxin,Nibali,Rogers,Samuel Sánchez,Scarponi,Van GarderenUtzi iruzkina Horner eta Samu arnasestuka bidalketan


Orain arteko historia laburra | Zurriola Ikastola\nOrain arteko historia laburra\nZURRIOLA IKASTOLAREN SORRERA\nGaur egungo Gros auzoko Zurriola ikastolaren ernamuina 1966an Kontxita Beitia andereñoak bere etxebizitzan 10 neska-mutilekin hasitako bidean jarri behar da. Garai hartako gurasoek aurrera egin beharra ikusten zutela eta, 1968an “Sociedad Cultural Zurriola” izeneko elkartea eratu zuten, horrek eskola bat zabaltzeko eskubidea ematen baitzuen. Baina eraikuntza baten titularitatea bideratzeko aukerarik ematen ez zuenez, babes erlijiosoaren bila jo behar izan zuten, eta San Inazio elizako erretorearen esku-hartzeari esker, auzoko parrokiaren izenean eskola irekitzeko baimena lortu zuten. 1968ko urriaren 8an, “Escuela Parroquial de San Ignacio” izenarekin jarri zen abian ikastola, hiru andereñorekin eta alokairuan hartutako Ramon Maria Lili kaleko 8. zenbakian. Hiru urte eman zituzten han. Bitartean, 1969-70 ikasturtean gauzatu zen ikastolaren legalizazioa.\nBARANDIARAN LIZEOAREN SORRERA\n1970-71 ikasturtean Villa Sakramentoko lekaimeek egoitzaren zati bat alokatu zioten Zurriola Ikastolari eta, horri esker, ikasleek O.H.O.ko lehen zikloa bete arte (5. maila) ikastolan bertan kurtsatzeko aukera izan zuten. Hortik aurrerako ikasketak eskaini ahal izateko, bost ikastoletako guraso ordezkariek Barandiaran Lizeoa sortzea erabaki zuten —Arantzazuko Ama (Martutene), Ikasbide (Amara), Jakintza (Antigua), Orixe (Alde Zaharra) eta Zurriola (Gros)—, horretarako egoitza Ibaetan eraikiz. Horrela, 1974- 75 ikasturtean hasi zuen bere ibilbidea Barandiaran Lizeoak, O.H.O.ko 6. mailako bi ikasgelekin. Egitura juridikoari dagokionez, Barandiaran Lizeoa elkarte anonimo modura egituratu zen.\n1980ko irailaren 22an, Zurriola ikastolako gurasoek kultur elkartea desegitea eta kooperatiba bilakatzea erabaki zuen. Garai horretan guraso askoren harra zen O.H.O. osoa eskaini ahal izatea ikastolan bertan, eta 1980ko abenduaren 11n Hurrako zelaia erosteko hitzarmena sinatu zen. 1980-81 ikasturtean haur batzuk Barandiaran Lizeora joan ziren O.H.O.ko 6. maila egitera; beste batzuk, berriz, Zurriolan bertan geratu ziren.\nObra amaitu bitartean eskolak emateko orubean zegoen zaintzailearen etxebizitza erabili zen. Azpimarratu behar da proiektu berriak barneratzen zuela Zurriola Ikastola 2 lerrodun ikastetxea bihurtzea, beraz, garai horretan ikasle gehiago onartzen hasi zen ikastola. Eraikitze lanak 1982-83 ikasturtean amaitu ziren.\nZurriolaren proiektu berriak eragin zuzena izan zuen Barandiaran Lizeoaren matrikulazioan. Bestalde, 1984an indarrean jarri zen irakaskuntza legediaren ondorioz, ikastetxeei orduko OHO-EGB osoa eskaini beharra etorri zitzaien. Horrek Barandiaran Lizeoaren egokitze-aldi bat eragin zuen, eta orduko BBB eta UBI eskaintzeari ekin zion. 1984an lur-zati bat erosi zuen ikastolak Belaguan, udan kanpaldiak egiteko aukera eskaini ahal izateko. Hurrengo urtean, berriz, “Tapones Ordoñez” lantegia erosi zuen (Kortxos izenarekin ezagutu duguna), pentsatuz ikastolak hazi beharra izanez gero, han zuela aukera egokia. 1991n Villa Sakramenton alokairuan zuen zatia erosi egin zuen ikastolak, beti bezala hipoteka-maileguak baliatuz.\n1993ko maiatzaren 22an eginiko batzarrean Zurriola ikastolako bazkideek muzin egin zioten sare publikoan sartzeari, Barandiaran Lizeoan egin zuen bezalaxe. Barandiaran Lizeoa osatzen zute beste lau ikastoletako bazkideek, berriz, sare publikoan sartzearen aldeko apustua egin zuten. Hortik aurrera zaildu egin zen Barandiaran Lizeoaren egoera, eta lan gogorra egin behar izan zuten urteotan euren martxari eutsi ahal izateko. 1994n LOGSEk irakaskuntza etapen markoa aldatu egin zuen. Derrigorrezko Bigarren\nHezkuntza ezarri zuen eta, horrekin batera, nahitaezko eskola garaia 16 arte luzatu zen. Zurriola ikastolak DBHa ezartzea deliberatu zuen. Horretarako, Hurrako egoitzan handitze lanak egin behar izan ziren.\nBeste behin ere, Zurriola Ikastolak eta inguruko beste ikastetxeek hartutako erabakiak ikaragarrizko eragina izan zuen Barandiaran Lizeoaren planteamendu pedagogikoan.\nEgoera gordin horren aurrean Barandiaran Lizeoak berriro ere egokitze prozesu bati ekin behar izan zion. Horrela, 1998an Goi Mailako Heziketa zikloak eta Batxilergo aukera ezberdinei ekin zien: 1998an Gorputz eta kirol ekintzen sustapena izeneko Heziketa zikloa jarri zuen abian; 1999an Batxilergo Artistikoa; 2001ean Batxilergo Eleanitza eta 2002an Publizitatearen Arte Grafikoak heziketa zikloa eskaintzen hasi zen.\nXXI. MENDEA: PROIEKTUA BERRINDARTZEN\nXXI. mende hasierako egoera hurrengoa zen: ikasleriari dagokionez, Zurriola ikastolak egoera nahiko sendoa zuen. Erantzun ezinik zebilen Haur Hezkuntzan izena ematen zuten haur guztiei lekua emateko. Baina, horrekin batera, kezka sakona eragiten zuten datuak ere bazeuden: DBHra arte “ikastola” proiektuaren baitan hezitako ikasleen gehiengoak beste eredu batzuetara jotzen zuen Batxilergoa egitera.\nBarandiaran Lizeoa, aldiz, justu antzean zebilen azken urte horietan.\nEgoera horren aurrean bi ikastolak elkartzea aztertzen hasi ginen Donostiako ekialdean hezkuntza osatua eta orekatua eskaintzea ahalbidetzen zela ikusiz. Horrela bada, 2008ko otsailean, bai Zurriola Ikastolako eta baita Barandiaran Lizeoko Batzar Nagusiek bi ikastolak bateratzea erabaki zuten, aurrerantzean Zurriola Ikastola izenarekin ezaguna izango dena.\nZurriola Ikastola WIKIPEDIAn. Klikatu hementxe\nIkasturte honetan Zurriolak 50 urte bete ditu. Ospakizunetarako edozein proposamen helbide honetara bidera daiteke: 50urte@zurriolaikastola.eus


Aurkezpena | San Fermin Ikastola\nSan Fermin Ikastola partaidetza sozialeko ikastetxea da, 3 eta 18 urte bitarteko ikasleen heziketa bere gain hartzen duena.\nIrakaskuntzaren maila bakoitzaren berezko izaera zainduz, gurea ziklo guztiak kontuan hartzen dituen hezkuntza-proiektu bakarra da: Haur-Hezkuntza (3-6 urte bitartekoak), Lehen Hezkuntza (6-12 urte), Derrigorrezko Bigarren Hezkuntza (12-16 urte) eta Batxilergoa. Hala ere, horietako bakoitzak berezko guneak eta bitartekoak ditu arlo guztietan.\nEuskara ereduaren ardatza harturik, ikasleen garapen osoaren aldeko apustua egin nahi dugu. Horregatik, gaitasun, trebetasun, ahalmen eta edukiak lantzeaz gain, bizitzarako positibotzat jotzen ditugun balioak ere garrantzi handikoak dira guretzat: errespetua, tolerantzia, elkarbizitza, kritikotasuna, eta baita euskaltzaletasuna eta euskal kulturarenganako maitasuna ere.\nGurea mundura zabalik dagoen ikastola denez, euskaraz gain gaztelera, ingelesa eta frantsesa ere irakasten dira, gureak ikasle eleanitzak izan daitezen. Bestalde, kalitate handiko trukaketa-programa daukagu Europako hainbat herritako ikastetxerekin, interesgarri bezain aberasgarria ikasleentzat eta baita ikastolako profesionalentzat ere.\nTeknologia berrien aldeko apustua ere aspalditik dugu egina, tresna berrietan ez ezik, horiei loturiko edukietan ere ahalegin handia egin behar delakoan.\nIrakaskuntzaren kalitatea erronka nagusia izanik, gure irakasle eta gainerako langileen profesionaltasuna funtsezkotzat jotzen dugu. Haien esperientzia eta etengabeko prestakuntza dira, dudarik gabe, ikastolak eskaintzen duen kalitatearen berme nagusia.\nGurasoek sorturiko proiektua da gurea eta, beraz, aita-ama guztien partaidetza ere gure ereduaren gako nagusienetakoa da. Ikastolako profesionalekin elkarlanean, gurasoek beren seme-alaben irakaskuntza prozesuan parte hartzen dute eta ikastolako organo nagusietan daude ordezkaturik.\nSan Fermin Ikastola ikastetxe oso zabala da, 45.000 metro karratuko ingurune paregabean baitago kokaturik. Eskola zein eskolaz kanpoko jardueretarako instalazio bikainak ditu.


Eguzki baserriko fabrikatzaile eta hornitzaileentzako Txinako M formako sare galbanizatuzko sare hesitua (pieza bakarreko postea) Pro Hesia\nEguzki baserrirako M itxurako sare galbanizatuzko sare lokatua (pieza bakarreko zutoina)\nM itxurako alanbre sare sareko hesia eguzki landareetarako / eguzki haztegietarako diseinatuta dago. Beraz, "eguzki landare hesia" ere deitzen zaio. Antzekoa da eguzki-lantegi bateko beste hesi batekin, baina pieza bidezko zutabea erabiltzen da kostua aurrezteko eta eraikitzeko urratsak errazteko.\nSoldadurazko alanbre sareko hesi mota bat da, soldaduran prozesatutako kalitate handiko altzairuzko alanbrez egina eta gero okertzeko makina erabiliz goiko eta beheko aldean V formatua izateko. Azkenean, akabera ezazu zinkezko estaldura beroarekin galbanizatuta 450g / m inguruko erabileran herdoila eta korrosioa murrizteko. Sare handiko eta alanbre sareko hesi iraunkorra da eta batez ere eguzki baserriko, industria eremuko segurtasun oztopo gisa erabiltzen da.\nPRO.FENCEk hari diametroa, sareen tartea, hesirako altuerak, pertsonalizatuak hornitu ditzake.\nHori zure proiektuen behar espezifikoaren araberakoa da. Proiektuaren kostua asko murrizteko tamaina txikiko burdineria diseinatzen dugu pieza bakarreko eta pieza bakarreko poste handien ordez pieza bakarrekoak ordez eta erabilera koherentea bermatzeko. Zure aukerarik onena zure proiektuarentzako kalitate handiko eta prezio baxuagoko hesia bilatzen baduzu. Gure bezero gehienek zentral elektrikoen, industria parkeen, aparkalekuen, errepideen eta abarren segurtasun hesi gisa erabiltzen dute.\nEguzki-zentraletan, eguzki-ustiategietan erabili ohi da, baina industrialdean, aparkalekuetan eta errepideen isolamenduan ere erabil daiteke.\nBukatua: beroan murgildutako galbanizatua / elektrikoa galbanizatua / hautsez estalia\nKalitatezko karbono haria prozesatu tentsio handiko erresistentziarekin, eta amaitu 450g / m2-ko zink estaldurako galbanizatu berotan, muntatu SUS 304 burdineria erabiliz. Korrosioaren aurkako rol bikaina betetzen ari dira. PRO.FENCE-k gutxienez 6 urte herdoiltzea bermatzen du.\nSareko panelez, mezuez osatuta dago. Egitura soilak erraz instalatzen lagun dezake. Zutoinen arteko tartea ahal den guztietan egokitu daiteke malda zaileko mendian ere.\nItem ZK .: PRO-04 Epea: 15-21 EGUN Produktuaren jatorria: TXINA\nAurreko: Soldatutako alanbre hesi galbanizatua nekazaritzarako eta industriarako aplikatzeko\nHurrengoa: PVC estaldurako soldadura alanbre sarezko erroiluak industria eta nekazaritza aplikazioetarako


Partehartzaile bakoitzak, hala nahi badu, bere ordenagailua, bertan egindako lanak, programak, jokuak, utilitateak, etab. ekar ditzake. Noski, lortutako azken demoak ahaztu gabe!.\nEz dezala inork espero partyan aurkeztuko diren grafiko edo demoak kopiatzeko ordenagailu librerik egongo denik. Bertara ekarri beharreko gauza garrantzitsuen artean, ez duzue ahaztu behar ekarriko dituzuen elementu guztiak entxufe bakarrera konektatuta egon behar dutela, hots, behar adina lapur ekarri beharko dituzuela.\nHortaz, kontutan har ezazue partaide bakoitza buruaski izan behar duela, ordenagailuaren elementu guztiak ekarri beharko dituelarik (elektrizitatea eta sare lokaleko konexioa izan ezik, hauek gure kontu). Antolatzaileok ez ditugu inolaz ere monitoreak, saguak edota beste elementuak lagako.\nAntolakuntzak ez du erantzukizunik hartuko zure ordenagailu edo bestelako ekipamendua hondatu, puskatu edo lapurtuko balitz.\nEsku hutsik etortzeko aukera badagoen arren, ez dizuegu hala etortzea gomendatzen; alde batetik aspergarriagoa delako eta bestetik gure helburua ahalik eta ordenagailu gehien biltzea delako (gehienez 320 ordenagailu).\nZure ordenagailuaren segurtasuna zaindu\n... eta hortaz denona. 320 ordenagailu baino gehiagoko sare batean gauza asko gerta daitezke; honexegatik gogoratzen dizugu segurtasuna denon lana dela eta zure ordenagailua prestaturik ekarri behar duzula. Egin beharko zenituzkeen pausu batzuek ondokoak dira:\nSuhesi pertsonal bat jar ezazu zure PCan.\nSegurtasuneko azken adabakiak jar itzazu bai sistema eragilearenak eta baita erabiltzen dituzun programenak ere.\nManten ezazu zure antibirusa eguneratua eta noizbehinka pasa ezazu birus, zizare, troiar edo beste edozein malwarerik ez duzula ziurtatzeko.


Leintz - Wikipedia, entziklopedia askea.\nLeintz Gipuzkoako hego-mendebaldeko ibar bat da, Arabarekiko mugan hasi eta Arrasateraino iristen dena. Han daude Aretxabaleta, Arrasate, Eskoriatza eta Leintz Gatzaga udalerriak. Horiez gain, batzuetan Aramaio ere Leintzekotzat hartzen da, nahiz eta berez Aramaioko ibarrean dagoen.\n43° 00′ 18″ N, 2° 33′ 22″ W / 43.0049182°N,2.5560888°W / 43.0049182; -2.5560888Koordenatuak: 43° 00′ 18″ N, 2° 33′ 22″ W / 43.0049182°N,2.5560888°W / 43.0049182; -2.5560888\nDeba ibaiak zeharkatzen du haran hau hegoaldetik iparraldera; ibai horrek Aramaio eta Bolibar ibaien urak ere jasotzen ditu. Mendiei dagokienez, Zaraiako mendilerroak osorik zeharkatzen du Leintz, eta, zatitxo bat, iparraldean, Durangaldeko mendietan sartzen da. Hegoaldean, berriz, Elgea mendilerroak zeharkatzen du ibarra.\nXII. mendearen amaieran, zehazki 1181ean, Antso VI.a Nafarroakoa Jakituna erregeak, gaur egungo Gipuzkoa hiru tenentziatan banatu zuen: Aitzorrotzekoa, Gipuzkoakoa eta Donostiakoa. Aitzorrotzekoak Deba ibaiaren arro osoa hartzen zuen, eta bere egoitza Aitzorrotzeko gazteluan izan zuen. 1199an, Gasteiz zenbait hilabetez gosez setiatu ondoren, bertako biztanleek, Antso VII.a Nafarroakoa Indartsua erregearen baimenarekin, gaztelar armadaren aurrean amore eman zuten.\nOndoren, eta Frantziarako bide nagusia Aitzorrotzeko tenentziak kontrolatzen zuen lurraldetik igarotzen zenez, gaztelar armada Aitzorrotzera iritsi eta gaztelua hartu zuen gudu baten ondoren, jarraian, Aitzorrotzekoaren kontrolpean zegoen Santa Barbarakoa ere hartuz.\nLeintz, entitate juridikotzat, zatitzen hasi zen 1260an, urte horretan Arrasateri hiribildu titulua eman baitzion Alfontso X.a Gaztelakoak. 1331n Leintz Gatzagak ere hiribildu titulua jaso zuen; ordutik aurrera, Leintz soilik Eskoriatzak eta Aretxabaletak osatu zuten, euren elizateekin batera. 1630ean, Aretxabaletak eta Eskoriatzak ere hiribildu titulua jaso zutenez, ordutik aurrera, Leintz haranak bere izaera juridikoa galdu zuen.\nEntitate juridikotzat iraun zuen denboran ganboatar eta oinaztarren arteko tirabiren erdian izan zen, eta 1448an liskar horien artean Arrasateri su eman zioten.\nAzken aldaketa 29 martxoa 2020(e)an, 16:41(e)tan\nOrriaren azken aldaketa: 29 martxoa 2020, 16:41.


Euskal Herria Bildu - Gaztelaniazko plazak hartzeko funtzionario euskaldunek duten trabarekin amaitu nahi du EH Bilduk lege proposamen batekin\nGaztelaniazko plazak hartzeko funtzionario euskaldunek duten trabarekin amaitu nahi du EH Bilduk lege proposamen batekin\nGaur egun, Nafarroako Administrazio Publikoan euskarazko plaza duen funtzionario batek ezin du gaztelaniazko beste lanpostu batetara joateko aukerarik. Legez ukatua du aukera hori. Nafarroako EH Bilduk diskriminazio horrekin bukatzeko Lege proposamena aurkeztu du Parlamentuan. Gaur egun Nafarroako Administrazio Publikoen zerbitzuko Langileriaren Estatutuaren Testu Bateginaren 33. Artikuloak argi uzten du: “hautapen probak gainditu eta Nafarroako Administrazio Publikoetako edozeinetan, euskaraz edo Europar Batasuneko edozein hizkuntza jakin beharra duten lanpostuetan sartzen direnek, aurrerago, beren administrazio publikoan hutsik dauden eta hizkuntza hori jakitea nahitaezkoa duten lanpostuak betetzeko deialdian baizik ez dute parte hartu ahal izan”. Puntu hau, 2008an gehitu zuen UPN-k, bere politika baztertzailearen eredu.\n“Bidegabekeria nabarmen baten aurrean gaude, beste bat” salatu du EH Bilduko parlamentaria den Dabid Anautek, “langile jakin batzuei lanpostu berri bat eskuratzea galarazten baitie, lanpostu hori betetzeko eska litezkeen baldintza guztiak bete arren, soilik euskaraz badakitelako. Ez dago inolako justifikaziorik eskubideetan horrelako murrizketa bat egiteko, eta ez dago inolako arrazoi objektiborik langile publiko jakin batzuei lanpostu batzuk eskuratzea galarazteko. Hizkuntz diskriminazio argia da”.\nEH Bilduk Lege Proposamena egin du, 33.artikulo horren bigarren puntua aldatzeko, honako testuarekin: “Hautapen probak gainditu eta Nafarroako Administrazio Publikoetako edozeinetan, euskaraz edo Europar Batasuneko edozein hizkuntza jakin beharra duten lanpostuetan sartzen direnek, aurrerago, beren administrazio publikoan hutsik dauden lanpostuak betetzeko deialdi guztietan parte hartu ahal izanen dute”.


Musikazuzenean agenda + Zartako-K + Txarralde + Raperos de Emaús & The Titanians + Demokrazia Zero + Krav Boca + Sorkari + Aitzkiller + Hurto + Andreina Jolin + Zaborra DJ\n+ Zartako-K + Txarralde + Raperos de Emaús & The Titanians + Demokrazia Zero + Krav Boca + Sorkari + Aitzkiller + Hurto + Andreina Jolin + Zaborra DJ\nSarrera 6 euro ( CD-a barne)\nSorgin Gaua, jaialdi antikomertzialaren XV. edizioa Azaroaren 22tik 24ra bitartean ospatuko da. Ostiral eta larunbatez ospatuko dira zuzeneko emanaldi nagusiak, non afitx interesgarria prestatu duten bi egunetarako. Honakoa jaialdiaren azken edizioa izango da.\nSORGIN GAUA - EGITARAUA!\nTxarralde (kontzertu bakarra)\nDemokrazia Zero (azken kontzertua)\nAzaroak 24 larunbata\nEl Sonido de Judas (kontzertu bakarra)\nEl Konde Rata (kontzertu bakarra)\nZartako (kontzertu bakarra)


Hans Rosling eta garbitzaile magikoa | Video on TED.com\nTalks\tHans Rosling eta garbitzaile magikoa\nNik 4 urte besterik ez nituen\nnire ama arropekin garbitzaile bat betetzen ikusi nuenean\nNire amarentzako garrantzi handiko egun bat zen.\nNire gurasoak urte askotan zehar egon ziren aurrezten\ngarbitzaile hori erosteko.\nnire amona ere gonbidatu zuten\nEta nire amona gero eta hunkiberagoa zen.\nBere bizitza osoaren zehar\nbeti ura berotu behar zuen egurrez,\neta arropa garbitu eskuz\nEta orain zuzenean ikusiko zuen\nelektrizitateak horrelako lana egiten.\nNire amak atea arretaz zabaldu zuen,\nEta, orduan, atea itxi zuenean,\nNire amonak esan zuen: "Ez, ez, ez, ez, ...\n... utzi niri, utzi botoia sakatzen."\nEta berak botoia sakatu zuen.\neta zion: "Oh, zoragarria da ...\n... Hau ikusi nahi dut. Emaidazu aulkia ...\n... Emaidazu aulkia. Ikusi nahi dut."\nEta garbitzailearen aurrean eseri zen,\neta garbiketa-prozesu osoa ikusi zuen.\ngarbitzailea miraria zen.\nGaur egun, Suedian, eta beste herri aberatsetan,\npertsonek erabiltzen dituzte\noso makina desberdinak.\nAizue, etxeak aparagailuz beteta daude.\nHoriek guztiak nola deitzen diren ere ez dakit.\nEta gainera, bidaiatu nahi dutenean,\nmakina hegalari batzuk erabiltzen dituzte\nurruneko helbideetara iristeko.\nNahiz eta jende asko munduan egon,\nzeintzuek ura sutan berotu behar duten,\neta euren sutan janaria prestatu behar duten.\nBatzuetan ez daukate janari nahikorik.\nTxirotasunaren atariaren behetik bizi dira.\nBadaude 2.000 milioi pertsonak\nzeintzuk egunero 2 dolarrekin baino gutxiagorekin bizi diren.\nEta hemengo aberatsak\norokorrean, 1.000 milioi pertsonak,\nzeruaren atariaren gainetik bizi dira, horrela diot,\negunero 80 dolar baino gehiago gastatzen dutelako\nBaina aipatutakoak 1.000, 2.000, 3.000 milioi dira,\neta jakina, munduan 7.000 milioi pertsonak daude,\norduan 1.000, 2.000, 3.000, 4.000 milioi gehiago egongo dira,\nzeintzuk zeruaren eta txirotasunaren atarien artean bizi diren.\nHaiek elektrizitatea dute,\nbaina galdera da, zenbat dute garbitzailea?\nMerkatuaren datuak aztertu ditut,\neta aurkitu dut, benetan,\ngarbitzailea zeruaren ataritik jaitsi egin dela,\neta gaur egun badaude 1.000 milioi pertsona gehiagok\nzeintzuk garbiketaren atariren gainetik bizi diren.\nEta haiek egunero 40 dolar baino gehiago kontsumitzen dituzte.\nHots, 2.000 milioi pertsona horiek garbitzaileetara sarbidea daukate.\nEta gainerako 5.000 milioi horiek.\nnola garbitzen dute arropa?\nEdo, zehatzagoa izateko,\nnola garbitzen dute arropa munduaren emakume gehienek?\nOso lan gogorra delako emakumeentzat.\nHaiek horrela, eskuz, garbitzen dute.\nOso lan gogorra eta neketsua da,\neta astero ordu dexente igaro behar dituzte.\nEta, batzuetan, ura urrutik ekarri behar dute\nEdo arropa urrun eraman behar dute, ur-korrenteraino.\nHaiek garbitzailea nahi dute.\nEz dute euren bizitzen hainbeste denbora galdu nahi\nlan gogor hori egiten\nemankor gutxiko lana.\nEta euren nahia ez da batere desberdina\nnire amonak zeukanetik.\nBegira ezazue hemen, orain dela bi belaunaldi Suedian\nibaitik ura hartzen zuten,\negurrez berotzen eta eskuz garbitzen.\nAldi berean, haiek garbitzailea nahi dute.\nBaina ikasle ekologisteei proposatzen diedanean,\nesaten didate: "Ez, mundu osoak ezin du kotxerik ezta garbitzailerik izan"\nNola esango ote diegu emakume horiei\ninoiz ez dutela garbitzailerik izango?\nOrduan nire ikasleei galdetzen diet ...\nAzkenengo 2 urtetan galdera bera egin diet:\n"Zenbat ez duzue kotxerik erabiltzen?"\nEta batzuek harro eskuak altxatzen dituzte\neta diote: "Nik ez dut kotxerik erabiltzen"\nEta gero galdera zaila egiten diet:\ngarbitzen duzue eskuz prakak eta izarak?"\nEz du inork eskua altxatzen.\nMugimendu ekologistaren amorratuenek ere\ngarbitzaileak erabiltzen dituzte.\nBeraz, zergatik denok erabiltzen ditugu garbitzaileak\neta jarraituko dugu egiten? Ba al dago zerbait berezirik?\nMunduan kontsumitzen den energiari buruz analisia egin behar dut.\nHemen 7.000 milioi pertsonak ikusten dira:\nairearen pertsonak, garbiketarenak,\nHauetako unitate bakoitza\nfosil-erregairen zati bat da:\npetrolioa, ikatza edo gasa.\nHau da munduko energia eta elektrizitatea.\nMundu osoan 12 zati horiek erabiltzen dira,\neta mila milioi aberatsenek horietako 6 erabiltzen dituzte.\nEnergiaren erdia mundu polulazioaren zazpirenak erabiltzen du.\nEta hauek, garbitzaileak eskuratzen dituztenek,\nbaina ez aparagailuz beteriko etxea,\nbi erabiltzen dituzte.\nTalde honek hiru erabiltzen ditu, bakoitzak bana.\nEta haiek ere elektrizitatea daukate.\nEta hemendik bakoitzak bana ere ez du erabiltzen.\nHau guztiak dira 12 zatiak\nBaina ikasle ekologisten\nkezka nagusiena, eta arrazoia dute,\nZeintzuk dira joerak? Joerak luzatzen baditugu,\nanalisi aurreraturik egin gabe 2050. urte arte,\nbadaude energiaren erabilera handitu dezaketen bi gauzak.\nLehenengo eta behin, populazioaren hazkundea.\nBigarrena, hazkunde ekonomikoa.\nHazkunde demografikoa hemengo txiroen artean gertatuko da,\numeen heriotza-tasa altua daukatelako\neta emakume bakoitzeko seme-alaba asko dauzkatelako.\nEta horrela bi gehiago izango dugu.\nbaina horrek ez du hein handi batean energiaren erabilera.\nBaina hazkunde ekonomikoak sortuko du (energiaren erabilera handitzeak).\nHandiena hemen, garatu bidean dauden ekonomietan.\nNik Ekialde Berria deitzen diet.\nZeruaren atarira salto egingo dute.\nEta Mendebalde Zaharrak izandako hainbeste energia erabiliko dute.\nEta pertsona horiek garbitzaileak nahi dituzte.\nBenetan esaten dizuet: Haiek hara joango dira.\nEta erabilitako energia-kantitatea bikoiztuko da.\nEspero dugu txiroenak era argi elektrikoa hasiko direla erabiltzen,\neta bi seme-alabetako familiak izatea hazkunde demografikoa gelditu gabe.\nBaina energiaren kontsumo orokorra\n22 unitateetan handituko da.\nEta 22 unitate horietatik\naberatsenek oraindik gehiengoa erabiliko dute.\nBeraz, zer egin behar da?\naldaketa klimatikoaren aukera handia benetazkoa den.\nJakina, energia aldetik eraginkorragoak izan behar izango dira.\nEuren portaera, nola edo hala, aldatu behar dute.\nEnergia berdea ere hasi behar izango dira ekoizten,\naskoz energia berdea ere.\nBaina pertsona bakoitzeko energia-kontsumo berbera eskuratu arte,\nbesteei ez liekete ezer esan behar izango\nzer egin eta ez.\nHemen leku guztietan energia berde eskura dezakegu.\nBenetan espero dugu.\nGerorako benetazko erronka da.\nBaina ziurta diezazueket Rio-ko favela baten emakumea\ngarbitzailea nahi duela.\nBera oso pozik dago bere Energia ministrarekin\nzeinek guztioi energia ematen zien.\npozik dago berari botoa emateagatik.\nBera da Dilma Rousseff,\nizendatu berriko presidentea\nmunduko demokrazia handinetariko batekoa.\nEnergia ministroa izatetik presidente izatera.\npertsonek garbitzaileen alde botoa emango dute.\nBenetan maite dituzte.\nEta zein da garbitzaileen magia?\nNire amak magia hori azaldu zidan\nEsan zidan: "Aizu, Hans,\nsar dezagun arropa,\neta garbitzaileak lana egingo du.\nEta gu liburutegira joan gaitezke".\nHau da magia hau:\nbatek arropa sartu,\neta, zer ateratzen da garbitzailetik?\nGarbitzailetik liburuak ateratzen dira,\nEta nire ama niri ipuinak irakurtzeko gai zen.\nBenetan maite zuen. "ABC" nuen.\nHorrela hasi nintzen nire irakasle-karrera,\nnire ama ipuinak niri irakurtzeko gai zenean,\nEta berarentzako liburuak ere lortu zituen.\nIngelera ikasteko moldatu egin zuen\neta atzerriko hizkuntz bat ikasi zuen.\nEta eleberri asko irakurri zituen,\nguztiz eleberri desberdinak.\nGuk benetan maite genuen makina hori.\nEta nire amak eta biok esan genuena zen:\n"Mila esker, industrializazioa.\nMila esker, altzairu-fabrikak.\nMila esker, energia-estazioak.\nEta mila esker, industria kimikoa\nliburuak irakurtzeko denbora emateagatik".\nZein zen Industri-Iraultzaren asmakizun nagusiena? Hans Rosling-ek garbitzaile elektrikoa proposatzen du. Gapminder-en grafiko berriekin, Rosling-ek erakusten digu azaleratutako magia, noiz hazkunde ekonomikoa eta elektrizitatea garbiketa-egun aspertu bat irakurketarako adimen-egun bihurtzen diren.\tIn Hans Rosling’s hands, data sings. Global trends in health and economics come to vivid life. And the big picture of global development—with some surprisingly good news—snaps into sharp focus. Full bio »\tTranslated into Basque by Alvaro Moya\tReviewed by Tania Filgueira\nViews 786,473 | Comments 110


Antolaketa eta funtzionamendua - navarra.es\nHauteskundeen arloko Administrazioa hauteskunde batzordeek, hauteskunde mahaiek eta Hautesle-erroldaren Bulegoak osatzen dute.\nHauteskunde batzordeak honakoak dira: Hauteskunde Batzorde Zentrala, Madrilen egoitza duen organo iraunkorra, Hauteskunde Batzorde Probintziala eta Barrutiko Hauteskunde Batzordeak (Agoitz, Lizarra, Iruña, Tafalla eta Tutera).\nHauteskunde mahai bera erabiltzen da hauteskunde guztietarako: Parlamenturako, udalerako eta, kasua denean, kontzejurako. Mahaiko buruak eta bi mahaikidek osatzen dute, udaletxean zozketaz hautatu ondoren.\nAdministrazio Publikoek hauteskunde batzordeen esku jartzen dituzte haien eginkizunak betetzeko beharrezkoak diren giza baliabideak eta bitarteko materialak.\nGutun-azalak eta boto-paperak\nGutun-azalak eta boto-paperak kolore hauekin identifikatzen dira:\n-Sepia kolorea: Parlamenturako hauteskundeak.\n-Kolore zuria: Udaletarako hauteskundeak.\n-Urdinak: Nafarroako kontzejuetarako hauteskundeak.\nHauteskunde mahai bakoitzak hautestontzi bat du hauteskunde egunean eginen diren hauteskunde mota bakoitzerako; kasuan kasuko hautestontzia boto-paperen kolore berekoa da.\nKontzeju bat baino gehiago dauden udalerrietako hauteskunde mahaietan, Parlamenturako eta udalerako hautestontziez gain, kontzejuak adina hautestontzi izanen dira. Kontzejuetako hautestontziak dagokien kolorearekin (urdina) eta kontzeju bakoitzaren izenarekin identifikatzen dira.


Euskal Literaturaren Apalategia (ELA) - UPV/EHU\nEuskal Literaturaren Apalategia\nBilaketa | Urtez urte\nAtari honi buruz\n1. —Atari honek XXI. mendean jatorriz euskaraz idatzi eta argitaratutako liburuen zerrenda eskaintzen du, bakoitzari buruz datu batzuk emanez: generoa, argitaratze-urtea, argitaletxea, argitaletxearen herria edo hiria eta, parentesi artean, Euskaldunon Egunkaria eta Berria egunkariek liburuaren berri eman zuen data. Ezer aipatzen ez denean, Kultura sailean eman zen liburuaren berri; gainerakoetan, zehaztuta dago zein sail edo gehigarritan eman zen berria. Mantangorri gehigarriko aipamenen berri ez da ematen.\n2.— Zerrenda honetan ez dira aipatzen aurretik beste edozein hizkuntzatan argitara emandako liburuen itzulpenak. Horien katalogoa Euskal Itzultzaile, Zuzentzaile eta Interpretarien Elkarteak (EIZIE) landutako nordanor.eus webgunean kontsulta daiteke; baita behean, 7. oharrean, aipatzen diren Joan Mari Torrealdairen lanetan ere; eta Armiarma atariko Euskarari ekarriak gunean.\n3.— Testu zahar, berrargitalpen, bilduma eta antologien sailean ez da liburuaren aurreko argitalpenaren agortzearen ondoriozko berrargitalpen arrunten berri ematen.\n4.— Litekeena da aipatutako liburuetako batzuk, Saiakera, kazetaritza eta beste sailean aipatuak batik bat, ez izatea berez, stricto sensu, literatura-sorkuntzakotzat jotzeko modukoak, eta litekeena da, halaber, literatura-sorkuntzatik hemen aipatutako batzuk baino gertuago dauden liburuak kanpoan geratu izana. Mugak ez baitira beti oso garbi ageri.\n5.— Zerrenda hau ez da oso-osoa, literatura-sorkuntzako hainbat libururen aipamenak falta dira: hainbat lehiaketatako lan saridunak biltzen dituzten liburu kolektiboak, saiakeratzat jotzeko moduko doktorego tesi batzuk, herri edo eskualde jakin batean baino zabaldu ez diren liburuak, zabalkunde eta promozio eskasekoak...\n6.— Nahiz eta kasu askotan liburuaren ko-egile diren, ez da aipatzen, salbuespenak salbuespen, zerrendan ilustraziogileen izenik, idazleenak bakarrik baizik.\n7.— XX. mende osoko liburu guztien zerrenda egina eta argitaratua du Joan Mari Torrealdaik, Jakin aldizkariaren eta Gipuzkoako Foru Aldundiaren eskutik, XX. mendeko euskal liburuen katalogoa-n. Katalogo horretako bost liburuki eman ditu argitara Torrealdaik, eta bosgarrenean 1999. eta 2000. urtean argitara emandako liburu guztien zerrenda egin du. Eta 2001etk aurrerako liburu guztien zerrenda, berriz, Jakin aldizkarian argitaratu izan ditu urtero.Horrez gain, 2016ra arteko XX eta XXI. mendeetako euskal liburu guztien katalogoa, Joan Mari Torrealdaik egina, Internet sarean kontsulta daiteke, Jakin aldizkariaren webgunean.\n8.— Urtez urteko zerrendak kontsultatzerakoan, bi eranskin ageri dira: kritikena lehena, eta erreseina laburrena bigarrena. Bi-biak Egunkaria edo Berrian argitaratutakoena. Lehen eranskinean aipatutako kritika guztiak, haur eta gazte literaturako liburuenak salbu, Armiarma atariko Kritiken hemeroteka gunean daude bilduta eta irakurgai, beste egunkari eta aldizkari askotan argitaratutakoekin batera.\n9.— Zerrenda hau osatu eta hobetzeko asmoz, egile, argitaratzaile, banatzaile, saltzaile, bibliotekari eta irakurleei eskertuko genieke informazioa Juan Luis Zabalari bidaltzea. Helbidea: Antzieta Pasealekua, 16, 1-D. 20014 Donostia (Gipuzkoa). Telefonoa: 619578073. Posta elektronikoa: jaulis62@gmail.com.


AEBko Irekia 2020: Garbiñe Muguruzak bigarren kanporaketan galdu du\nGarbiñe Muguruzak ezin izan du bigarren kanporaketa gainditu\nCaracasen jaiotako tenislariari asko kostatzen zaio txapelketan aurrera egitea; zortzi aldiz parte hartu du eta behin bakarrik gainditu du bigarren kanporaketa.\nGarbiñe Muguruza, partidan. Argazkia: Efe.\nGarbiñe Muguruza galtzaile, Sofia Keninek finala irauli ostean\nGarbiñe Muguruzak Hobarteko txapelketa utzi du\nGarbiñe Muguruzak agur esan dio US Open tenis txapelketari, bigarren kanporaketan Tsvetana Pironkova bulgariarrarekin 7-5 eta 6-3 galduta.\nMuguruzak denboraldi ona egin du koronabirusaren pandemiak eragindako etenaldiaren aurretik: Australiako finala jokatu zuen eta parte hartutako txapelketa guztietan final-laurdenetara iritsi da, gutxienez. Hala ere, New Yorken ezin izan dio bide horri jarraitu 2017ko Wimbledoneko eta 2016ko Roland Garroseko txapeldunak. AEBko irekian asko sufritzen du, eta aurten ez da bestela izan.\nLehen setean, Muguruza indartsu hasi da, lehen jokoan bere aldeko 'break' bat lortuta eta kolpe irabazle mordoarekin. Hala ere, ondoren, lau joko jarraian galdu ditu, eta bigarren setean atzetik joan da denbora guztian.\nBere jokoa berreskuratzen joan arren, Tsvetana oso erregular aritu da. Muguruzak sufritu egin du sakeari eusteko, batez ere laugarren jokoan, eta azkenean galdu egin du.\nHorrela, aurkariak irabazi du bigarren seta ere, eta Muguruza txapelketatik kanpo geratu da. Muguruzak zorte txarra izaten jarraitzen du New Yorken; zortzi aldiz parte hartu du eta behin bakarrik gainditu du bigarren kanporaketa.


Santiago pasata, gaur Santa Ana - Goierriko Hitza : Goierriko Hitza\nSantiago pasata, gaur Santa Ana\nSanta Ana eguneko meza nagusia, prozesioa eta ondoren udal agintariek soka-dantza dantzatuko dute Plaza Nagusian. Santanazaleen eguna bihar izango dute.\nBero itzela izan dute Ordiziako Santa Ana festen lehenengo egunetan, baina hala izanda ere ederki erantzuten ari da jendea. Goizaldeko danborradaz eta txirrindularitza probaz gain, beste hainbat ekitaldi ere izan ziren atzo. Laguntasuna errondailaren goiz eresiak ireki zuen eguna. 07:30ean atera ziren kalejiran eta Dorrea etxeko atetik atera orduko jende pila zuten zain. Dagoeneko ohitura bilakatu da errondailako kideekin goizeko kalejiran abiatzea.\nGoizean goizeko emanaldiaren ondoren, Plaza Nagusian egin zuten kontzertua 13:00etatik aurrera. Gaurko eta betiko kantak abestu zituzten eta Plaza bete egin zuten beste behin.\nGaur, Santa Ana\nSantiago egunaren ondoren, gaur, herriko zaindariaren eguna ospatuko dute ordiziarrek. Santa Ana eguna goizaldeko danborradarekin hasiko dute. 06:00etan izango da hori eta ondoren txokolate jana egingo dute Zuhaiztian. Egun honetako beste klasikoetako bat Irungo Bandaren bisita da. 08:30ean aterako dira kalejiran. Bigantxak ere izango dira Idoiaga plazan.\nSanta Ana eguneko meza nagusia 11.00etatik aurrera egingo dute. Ondoren, prozesioan aterako dute herriko zaindaria eta jarraian Plaza Nagusia izango da topalekua. Udal agintariek soka-dantza egingo dute.\nArratsaldean pilotazaleek hitzordua dute Beti Alai pilotalekuan. Etxeberriak eta Garmendiak Egiguren V.aren eta Bikuñaren aurka jokatuko dute, 18:00etan hasita. Ondoren, Irribarriak eta Mariezkurrenak Altuna III.aren eta Martijaren aurka jokatuko dute.\nKalean, berriz, arratsaldea girotzen ibiliko da Lagunak txaranga. Eidabe taldeak ere Gora kasete kale antzerkia egingo du Garagartza plazan, 19:00etan. 21:00etan, berriz, Beti Argi musika bandaren kalejira eta 22:30ean Dmana taldearen emanaldia izango dira Plaza Nagusian. Mana talde ezagunaren bertsioak jotzen dituzte.\nEta bihar Santanazaleen eguna ospatuko dute. Azken urtean ezkondu diren bikoteen eguna dela esan daiteke. Izan ere, Plaza Nagusian ohiko esku-dantza dantzatuko dute aurtengo partaideek.


Arcelor-Mittal Hernanin zazpigarren greba-eguna bete dute hitzarmen duin baten alde — ELA Sindikatua\nArcelor-Mittal Hernanin zazpigarren greba-eguna bete dute hitzarmen duin baten alde\nArcelor-Mittal Hernanin zazpigarren greba-eguna bete dute hitzarmen duin baten alde Arcelor-Mittal Hernaniko langileek elkarretaratzea egin dute enegoziazio kolektiborako eskubidea eta gure duintasuna erreibindikatzeko. Zazpi egun bete dituzte greban, eta oraindik ez dutela Zuzendaritzaren berri salatu dute. Gatazka hau konpontzeko bide bakarra Arcelor-Mittalek negoziazioari ekitea dela adierazi dute langileen ordezkariek elkarretaratzearen ondoren. https://www.ela.eus/eu/oria-goierri/albisteak/arcelor-mittal-hernanin-zazpigarren-greba-eguna-bete-dute-hitzarmen-duin-baten-alde https://www.ela.eus/eu/oria-goierri/albisteak/arcelor-mittal-hernanin-zazpigarren-greba-eguna-bete-dute-hitzarmen-duin-baten-alde/@@download/image/hernani.jpg\nArcelor-Mittal Hernaniko langileek elkarretaratzea egin dute enegoziazio kolektiborako eskubidea eta gure duintasuna erreibindikatzeko. Zazpi egun bete dituzte greban, eta oraindik ez dutela Zuzendaritzaren berri salatu dute. Gatazka hau konpontzeko bide bakarra Arcelor-Mittalek negoziazioari ekitea dela adierazi dute langileen ordezkariek elkarretaratzearen ondoren.\nElkarretaratzearen ondoren irakurritakoa:\nGaur bildu gara hemen, Hernaniko erdigunean, Arcelor-Mittal Hernaniko langileok, gure negoziazio kolektiborako eskubidea eta gure duintasuna erreibindikatzeko.\n17 hilabete daramagu gure lan-baldintzak berritu gabe, horregatik erreibindikatzen dugu negoziazio kolektiborako eskubidea. 17 hilabete zain eta 7 egun greban oso oinarrizko gauzak eskatzeko: KPIrekin loturiko soldata-igoerak eta gure baldintzak benetan beteko direlako bermeak, lan-erreformen aurrean. Hori besterik ez. Eskakizun horiek guztiz onargarriak dira Arcelor-Mittalentzat, multinazional sendoa ez ezik, hemen, Hernaniko lantegian, lan-karga handia eta emaitza bikainak lortzen baititu.\nErreibindikatzen dugu, halaber, langileen duintasuna. Arcelor-Mittalek ez gaitu kontuan hartzen, eta hori ez da itxurazkoa. 15 hilabete igaro arte ez zuen lehen bilera egin gure ordezkariekin. Akordiorik lortu ez zenez, lehenengo lanuzteak eta mobilizazioak antolatu genituen. Hala ere, negoziazio-aukeraren bat proposatu diguten bakoitzean, mobilizazioak eten egin ditugu. Orain 7 egun bete ditugu greban, eta oraindik ez dakigu Zuzendaritzaren berri. Negoziazioarik gabe ezin da akordiorik lortu.\nHorregatik, gaur, Hernaniko erdigunetik mezu argi bat eman nahi diogu Zuzendaritzari: datorren astean bi egun gehiagoko greba-deialdia eginda dago. Gero eta irmoago gaude borroka honetan, gatazka hau konpontzeko bide bakarra Arcelor-Mittalek negoziazioari ekitea da. Hernaniko langileok prest gaude horretarako.


Klittoteka | Klitto! | Page 3\n“Berdintasunean hezi daitekeenaren adibide garbia da Skolae”premium\nMarian Moreno Skolae izeneko Nafarroako hezkidetza programaren eta Eusko Jaurlaritzako Hezkuntza sailaren II. Hezkidetza planaren diseinuan parte hartu du Marian Moreno (Leon, 1964) irakasle, idazle eta hezkidetzan adituak. Orain, Skolae hezkidetza programa prestatu izanagatik Nafarroako Justizia Auzitegi Nagusiak deklaratzera deitu du beste lau aditu eta irakasleak trebatzen ari diren bost lagunekin batera. Plataforma Nacional […]\n“Erakundeen helburua da disidentzia sexualaren identitateak instrumentalizatu, komertzializatu eta hustea”premium\nElkarrizketa hau Klittok Hirutxuloko Hitzan hilabetero egiten duen kolaborazioan argitaratu da. Ibai Fresnedo eta Joseba Gabilondo, Hiruki Larroxako eta Harro plataformako kideak Euskal Herriko hamar LGTB elkartek Harro Plataforma sortu dute, zuriketari eta faxismoari aurre egiteko. Ekainaren 15ean, Guardetxean egingo dute aurkezpen ekitaldia. Euskal Herriko transmaribibollo plataforma aurkeztuko duzue Guardetxean. Harro deitu diozue. Izenaren inguruan […]\nBerriak, Klittoteka, Kolaborazioak, Kronikak\nEtxeko eta zainketetako emakume langileen bizitzak ere, erdigunera!premium\nAurten Euskal Herrian antolatutako greba feministaren lelo eta eskari nagusia “bizitza erdigunean” jartzea izan zen. Ehunka milaka emakume* atera ziren kaleetara heteropatriarkatu kapitalistari planto egiteko. Noren bizitzaz ari gara hizketan, ordea? Aurrerapausoak eman ditugula badirudi ere, ez dugu urrutira joan beharrik ikusteko euskal gizartean ere alfonbra azpian ezkutatzen dugula ‘zikinkeria’. Maiatzaren 18an, etxeko eta zainketetako […]\nLehen lerroan gaudepremium\nArtikulu hau Klitto!k Irutxuloko Hitzan egiten duen kolaborazioan argitaratzeko idatzia izan da. Emakume* aurpegia du zalantzarik gabe aurtengo Maiatzaren Lehenak gurean. Etxez etxeko garbitzaileak, erresidentzietako langileak, epaitegi eta komisaldegietako garbitzaileak, eskola-jantokietako langileak… Atzean geratu dira gizonezkoak pankartak hartuta eta ezkerreko eskua altxata haserre aurpegiarekin ikusten genituen zuri beltzeko argazkiak. Orain, etxeko andreak, zaintzaileak eta garbitzaileak […]\n“Badugu kantatzeko beste modu bat, bizipenak desberdinak direlako”premium\nIbilbide luzea egina dute dagoeneko Maygred Bourricaudy eta Yanaysa Prieto Duo Jadeko musikariek. Euskal Herrian lehen aldiz 2009an izan ziren, eta berriz heldu dira orain. Musikari gisa hazi dira, baita andre gisa ahaldundu ere. Ia hamabost urte daramate oholtza gainean Yanaysa Prietok eta Maygred Bourricaudyk Duo Jade taldearekin. Ordutik garatu da haien musika, eta baita […]\nTrapua, buru gainean jarri eta erratza hanka arterapremium\nAroz aro zartagin eta lapiko aurrean. Aroz aro trapua eta erratza eskuetan. Aroz aro umearen sehaskaren ondoan. Aroz aro erlojuari begira. Noiz arte horrela? Pasatu da martxoak 8 eta gogoratzearekin bat hotzikara eragin dizu gorputzean, benetan hunkigarria izan zelako. Beste emakumeekin saretu zinen, konplizitatea bilatzen zenuen bitartean. Gelditu zinen zu, gelditu zenuen mundua. Printzesa printze […]\n“Feminista naiz, baina feminismo unibertsala nahi dut, eta ez eremu jakin batera mugatutako feminismoa”premium\nSaharar errefuxiatuen kanpamenduetan jaio bazen ere, Fatimetu Zenan (1999) haurra zela iritsi zen Euskal Herrira; Bermeora, lehenik, eta Ikaztegietara, gero. Joan den martxoaren 8ko indar kolektiboa dario, oraindik, bere hitzei, eta feminismoa urte, herrialde, klase eta pertsona guztiengana iristeko modua aurkitu nahi du. Emakume sahararren nortasuna eta garrantzia plazaratzeko eguna antolatu dute bihar, herrian. […]\n3 orrialdea, 33-tik«12345...102030...»Azkena »


Hamar urte hesidunak | Kirola | Berria\nHamar urte hesidunak\nCaster Semenyak helegitea jarri zion IAAFek emakumeei ezarritako testosterona mugari, eta hori aztertzen ari da TAS. Bihar bukatuko da bista, eta martxorako espero da ebazpena.\nCaster Semenya eta Greogry Nott abokatua, TASeko epaitegian sartzen. LAURENT GILLIERON / EFE\nMokgadi Caster Semenya naiz, emakumea naiz, eta bizkorra naiz korrika. Ez da bidezkoa nor naizen auzitan jartzea. Ez da bidezkoa aldatu egin behar dudala esatea. Modu naturalean korrika egitea baino ez dut nahi, jaio nintzen moduan». Caster Semenyak horrela babestu zuen bere burua duela hiru hilabete Kirola Arbitratzeko Epaitegira (TAS) joko zuela jakinarazi zuenean. Babestu zuela baino, babestu behar izan zuela esatea zehatzagoa da, Nazioarteko Atletismo Federazioak (IAAF) ezarritako testosterona langarekin hormonak hartu beharko baititu lehiatu ahal izateko. Atletaren ustez, arau hori «baztertzailea» da, eta TASen babesa eskatu du. Bi aldeek aste honetan aurkeztu dituzte euren argudioak, eta bihar bukatuko da bista. Martxorako espero da ebazpena, Dohako Munduko Atletismo Txapelketak baino sei hilabete lehenago.\nSemenya Lausanan (Suitza) egon zen astelehenean, TASen epaitegian. Ez zuen adierazpenik egin hedabideentzat, baina hatzekin garaipenaren ikurra egin zuen argazkilarien aurrean. Greogry Nott abokatuarekin joan zen, eta, haren arabera, atleta itxaropentsu dago, 2009an, aurreneko aldiz 800 metroko munduko txapeldun izan zenean hasitako susmo eta azterketa medikoen bidearen azken atala izan daitekeelako. IAAFek, berriz, ezinbestekoa ikusten du gehiengo testosterona maila jartzea, atleta «hiperandrogenikoen» jarduna mugatzeko —hala izendatu ditu federazioak—. Neurriaren defendatzaile sutsuenetakoa da Sebastian Coe presidentea: «IAAFen oinarrizko balioa da atletismoa neska gazte eta emakumeen artean zabaltzea, eta hori ari gara defendatzen. Ezarri nahi ditugun arauak lehia legezko eta irekia babesteko dira».\nAuzibide hau 2015ean hasi zen, eta lehen pausoa ez zuen Semenyak eman, Dutee Chand Indiako atletak baizik. 2011an, IAAFek testosterona langa bat jarri zien emakumeei: 10 nanomol odol litro bakoitzeko, eta Chandek helegitea jarri zuen TASen. TASek bi urte eman zizkion IAAFi hiperandrogenia duten atletek probetan duten abantailaren inguruko ikerketa zientifikoa egiteko. IAAFek 2017an argitaratu zuen ikerketa British Journal of Medicine aldizkarian, bere teoria defendatuz. Azterketaren arabera, 0,9 nanomoletik 7,3ra pasatzeak %4 handitzen du gihar masa, eta %12 eta %26 arteko indar handitze bat dakar. Hemoglobinaren zirkulazioa ere hobetzen du, eta iraupen luzeko ahaleginei eragin. Proba bakoitzean duen eragina ere kalkulatu zuen:%4,53ko hobekuntza mailu jaurtiketan, %2,94 pertika jauzian, %1,78koa 800 metrokoan... Azterketan oinarrituta, 2017an, IAAFek odol litroko bost nanomolera murriztu zuen langa 400 metro eta milia bat (1.609 metro) arteko probetan parte hartzeko. Emakumeen %99k hiru nanomoletik beherako testosterona maila dute. 0,12 eta 1,79 artekoa da ohikoena; gizonen artean, berriz, 7,7 eta 29,4 artekoa. IAAFen arabera, hortik gora dauden emakumeek estrogenoak hartu behar dituzte euren testosterona parametro horietara egokitzeko.\nSemenyak, baina, Chanden bidea hartu du, TASera joz. Argudioak sendoak dira: horrela jaio zen. «Inork ez du abantaila moduan hartzen Usain Bolten zangoen luzera, Michael Phelpsen besoen zabalera edo Miguel Indurainen biriken berezko ahalmena. Gizon kirolarientzat ez da horrelako mugarik ezartzen», argudiatu dute haren abokatuek TASen. Stephane Bermon medikua izan zen IAAFen ikerketako burua, eta, haren ustez, testosterona maila bada faktore diferentzial bat. «Gizon eta emakume kategoriak banatu egin ditugu historikoki. Hala izan ezean, emakumeek ez lukete irabaziko dominarik. Testosterona da ezberdintasunak azaltzeko faktorerik garrantzitsuena».\nSemenyaren kasuaren konplexutasuna probak gizon eta emakume artean banatzean datza. Bi maila daude, eta horietako batean sartu beharra dago. 2009an, IAAFek genero azterketa bat egin zion Semenyari, eta emaitzak prentsan agertu ziren. Atletak uteroa du, baina baita gizonezko barne genitalak ere, testosterona maila altu horien iturri direnak. Intersexuala da, bi sexuen ezaugarri fisikoak dituelako. Azterketak iraun bitartean, 11 hilabetean, lehiatu gabe egon zen, eta IAAFek ondorioa jakinarazi egin zuen: Semenya emakumezkoekin lehiatu daiteke. Atletak zientoka aldiz esan du emakumea dela, emakume sentitzen dela, eta bere abokatuek Lausanan esan dute hori ezin dela zalantzan jarri.\nTASen ebazpenak, beraz, aurrekari bat ezar dezake, eta betiko argitu kirolari intersexualen estatusa —Nazioarteko Olinpiar Batzordeak antzeko mugak jartzen ditu—. IAAFeko abokatu Jonathan Taylorrek, baina, Semenyaren aldeko ebazpen batek izan ditzakeen ondorioak azaldu ditu. «TASek ebazten badu emakume aitortza legala nahikoa dela emakumeen mailan lehiatzeko, eta IAAFi ez badiote ahalbidetzen testosterona mailak jaisteko arauak ezartzea, atleta transgeneroak eta sexu bilakaeran diferentziak dituztenak nagusituko dira kiroleko podiumetan, haientzat izango dira diru sariak, eta ohiko testosterona maila duten emakumeek ez dute irabazteko aukerarik izango».\nIAAFen ustez, testosterona langa da beldur hori eragozteko bidea. 2011n aplikatu zuen aurrenekoz, Semenyaren neurrira diseinaturiko arau batekin, eta odol litroko hamar nanomoleko muga ezarrita. Atletak estrogeno partxeak erabili behar izan zituen, eta lehen urteetan 800 metroko munduko (2011) eta olinpiar (2012) txapeldun izan zen. Bietan Maria Savinova errusiarraren atzetik bukatu zuen, baina, Savinova dopin sustantziak hartzeagatik zigortu zutenez, Semenya ageri da txapeldun palmaresetan. Haren markak, baina, okertuz joan ziren, tratamenduaren luzaroko eraginaz gain lesioak izan zituelako. 2013an ez zen lehiatu Munduko Txapelketan, eta 2014an 2.02,66 izan zen haren marka onena 800 metrokoan. Urte horietan, bere marka gehienak bi minututik oso gorakoak izan ziren. 2018an, berriz, 1.54,25ean egin du.\nChanden helegitearen ondoren, baina, testosterona langa bertan behera gelditu zen, eta Semenyak gora egin zuen. 2016an 1.55.68ko marka egin zuen, eta olinpiar txapeldun izan zen. 2017an munduko titulua irabazi zuen, 1.55,16rekin. Tratamenduak ondorio garbiak ditu Semenyaren errendimenduan.\nNBE, Semenyaren alde\nAuzia instantzia politikoetara iritsi da. Hegoafrikako Gobernuak auzibidean lagundu dio atletari, eta Nazio Batuen Erakundeak ere (NBE) babesa eskaini dio. 2018ko irailean hamar orrialdeko eskutitza bidali zion Coeri, neurria «baztertzailea, irrazionala eta bidegabea» zela esanez. NBEn aburuz, arau horrek lehiatzeko inhabilitazioaz haratago doazen arriskuak ditu: «Araudiak emakume horien inguruko estereotipo eta estigma negatiboak indartzen ditu, emakume ez direla ulertaraziz, eta bere osasunarentzat kaltegarria den tratamendu batekin konponduak izan behar dutela. Kulturalki eraikitako feminitate nozioetan egokitzen ez diren emakumeek bazterketa, bortizkeria eta kriminalizazio arriskua dute». NBEz gain, besteak beste, Human Rights Watch, Billie Jean King tenislari ohia eta Layshia Clarendon WNBAko izarra ere agertu dira arauaren aurka.


KO ESPORTAZIOAK %4,5 IGO ZIREN 2002KO HIRUGARREN HIRUHILEKOAN\nKANPO MERKATARITZAREN ESTATISTIKAK (KAMEE)\t2002ko 3. hiruhilekoa\nEUSKAL AE-KO ESPORTAZIOAK %4,5 IGO ZIREN 2002KO HIRUGARREN HIRUHILEKOAN\nINPORTAZIOEK, ALDIZ, %3,4KO HAZKUNDE NOMINALA IZAN ZUTEN.\n2002ko hirugarren hiruhilekoan, Euskal AEko esportazioak %4,5 hazi dira tasa nominalean, aurreko urteko aldi beraren aldean, Eustatek emandako datuen arabera. Emaitza horiekin 2001eko erdialdetik bertoko esportazioek izandako joera negatiboa hautsi da, baina hala ere, lehenengo bederatzi hilabeteetako metatuak %-2,4ko jaitsiera agertzen du, aurreko urteko aldi beraren aldean.\nHiruhileko honetan inportazioak ere %3,4 igo dira eta horrela urtarriletik irailerako tasa metatua %-1,0koa da.\nProduktu energiazkoen eragina kenduta (esportazioetan %45,3ko jaitsiera eta inportazioetan %14,5ekoarekin), produktu ez-energiazkoen esportazioetan %7,8ko eta inportazioetan %9,2ko hazkunde-tasak izan dira 2002ko hirugarren hiruhilekoan.\nEstatuan ere Euskal AEn izandako garapenaren antzekoa izan da: esportazioak %5,3 hazi dira eta inportazioak %2,6. Urteko lehenengo bederatzi hilabeteetako hazkunde metatuak %0,0 eta %-2,3koak izan dira esportazio eta inportazioetan, hurrenez hurren.\nEsportazioek inportazioen aldean duten estaldura-tasa %116,3an dago, aurreko urtekoa baino puntu bat altuago, 2.747,0 milioi euroko esportazioen eta 2.362,5 milioi euroko inportazioen ondorioz. Produktu energiazkoak alde batera utzita, estaldura-tasa bi puntu jaitsi da eta %140,5ean dago 2002ko hirugarren hiruhilekoan. Merkataritza-fluxu horien eraginez, Euskal AEko merkataritza-superabita 385 milioi eurora heldu da produktu guztietan, eta 767 milioi eurora produktu ez-energiazkoetan.\nHelburuko lurralde-eremuka, argi ikusten da garapen positibo hori Europar Batasuneko esportazioen hazkundetik datorrela (%9,2) eta nabarmendu egiten dira gure bezero nagusienen hazkundeak: Frantzian %15,7 eta Alemanian %8,7. Beste alor eta herrialde batzuekin, aldiz, jaitsierak orokorrak dira. Europar Batasunetik datozen inportazioak ere %10,3 hazi dira. Atzera ere gutxitu egin dira orokorrean, gainerako herrietatik datozen inportazioak.\nProduktu meazko eta energiazkoak (%-45,3) taldea izan ezik, gainerako muga--zergetako talde guztiak tasa positiboak izan dituzten esportazioetan eta garrantzitsuenak produktu kimikoak (%19,2), papera (%11,8), metalak eta manufakturak (%11,6) eta ekipo-ondasunak (%7,4) taldeetakoak izan dira.\nInportazioei dagokienez, guztien joera positiboa errepikatu da eta nabarmendu egin dira papera (%30,7), nekazaritzako produktuak (%27,5) eta metalak eta manufakturak (%12,1) taldeen hazkundeak. Inportazioen fluxuan ere produktu meazko eta energiazkoak jaitsi egin dira, %14,5 kasu honetan.\nEuskal AEko hiru lurraldeetako jokaerari begiratu eta produktu energiazkoen eragina kenduz gero, joera positiboa da hiruretan, eta nabarmendu egiten da gipuzkoako esportazioen hazkunde handia (%14,4). Bizkaia eta Arabak ere hazkundeak izan dituzte, %4,4koa eta %4,1ekoa, hurrenez hurren. Inportazio ez-energiazkoetan, Gipuzkoak agertzen du joerarik positiboena %13,7ko hazkundearekin, eta ondoren Bizkaiak %11,9rekin. Araban, aldiz, %2,5 jaitsi da 2001eko hirugarren hiruhilekoaren aldean.